Gwyl Ddewi gyda’r Mentrau Iaith | Y Mentrau Iaith\nby Heledd ap Gwynfor | Chwe 17, 2022 | Newyddion, Uncategorized @cy\nBeth fyddi di yn ei wneud ar ddydd Gwyl Dewi eleni? Mae gan y mentrau Iaith lwyth o bethau ymlaen ar hyd Cymru – edrych drwy’r llyfryn hwn i gael gweld os oes rhywbeth ymlaen yn dy ardal di!\nMae’r Mentrau Iaith yn falch iawn gallu cyflwyno llwyth o ddigwyddiadau llawn hwyl dros gyfnod Gŵyl Ddewi eleni. Bydd y digwyddiadau hyn yn digwydd yn y cnawd ac yn rhithiol er mwyn gallu cynnwys pawb yn y dathliadau!\n“Mae Menter Iaith Sir Benfro ar y cyd gyda’r Cyngor Sir yn hapus gallu cydweithio ar drefniadau pared Gŵyl Ddewi yn Hwlffordd eleni” esbonia prif swyddog y Fenter yno, Rhidian Evans. “Dyma’r bedwaredd tro i’r pared ddigwydd, a hwn fydd y tro cyntaf erioed i faner sir Benfro gael ei harddangos yn y dref.” Cyfeirio wna Rhidian at faner enwog y sir sydd a’i chartref yn yr eglwys gadeiriol yn Nhŷ Ddewi.\nMae gorymdeithiau wedi hen gydio yn y dychymyg erbyn hyn a bydd nifer o’r Mentrau yn cymryd rhan yn eu trefnu ar hyd y wlad – o Hwlffordd i Wrecsam, o Lambed i Ddinbych, cysyllta gyda dy Fenter Iaith i gael gwybod lle mae’r un lleol i ti.\nYnghyd a hyn mae yna ymgais i ddwyn cynulleidfa ifanc, ddigidol at ddathliadau ein nawddsant fel esbonia Gwion o Fenter Iaith Sir Ddinbych:\n“Rydym fel Menter Iaith wedi bod yn cyd weithio hefo Mentrau eraill y gogledd ers Mehefin 2021, yn creu cymuned o chwaraewyr fideo Cymraeg” medd Gwion. “Mae’r gemau hyn yn cynnwys Minecraft, Fortnite ac Among Us. Mae’r plant wrth eu bodd trafod, dadlau, brwydro a chwerthin gyda’i gilydd ar lein mewn awyrgylch saff a Chymraeg. Rydym wedi gosod y thema ‘Gwnewch y Pethau Bychain’ ar gyfer Clwb Mis Chwefror er mwyn annog dehongliad personol o’r geiriau gan ofyn i chwaraewyr ddychmygu a chreu adeiladau, golygfeydd neu straeon sy’n cyfleu geiriau Dewi Sant”.\nBydd lluniau o’r hyn a grëir yn cael eu postio ar rwydweithiau’r Mentrau fel bod modd bwrw pleidlais am enillydd – gyda gwobr arbennig i fuddugwyr y ddau gategori oedran!\nYmunwch yn hwyl dathlu Gŵyl Ddewi eleni a cysylltwch gyda’r Fenter Iaith leol am ragor o wybodaeth a chyfleoedd i wneud pethau yn Gymraeg.


Drysau Agored — Hysbysiad Preifatrwydd a Cytundeb Delwedd | Cadw\nDrysau Agored — Hysbysiad Preifatrwydd a Cytundeb Delwedd\nHysbysiad preifatrwydd a cytundeb delwedd\nRhaglen Drysau Agored\nGwasanaeth amgylchedd hanesyddol Llywodraeth Cymru yw Cadw. Pan fyddwch yn cofrestru ar gyfer Rhaglen Drysau Agored, byddwn yn casglu'ch data personol — eich enw, enw'r corff rydych yn perthyn iddo a chyfeiriad eich e-bost — er mwyn e-bostio'r newyddion diweddaraf am Drysau Agored. Llywodraeth Cymru yw rheolydd data'r wybodaeth hon a byddwn yn ei defnyddio i reoli'r rhestr cofrestru. Fyddwn ni ddim yn rhannu'ch gwybodaeth ag unrhyw un arall. Byddwn yn cadw'r wybodaeth am 6 mlynedd neu tan ichi ofyn inni'ch tynnu o'r rhestr cofrestru.\nOs hoffech inni ddileu eich gwybodaeth oddi ar y rhestr, e-bostiwch eich cyfeiriad e-bost at CadwPublicProgrammes@llyw.cymru ac fe'ch tynnwn o'ch rhestr gofrestru a dileu pob gwybodaeth bersonol amdanoch.\nO dan y Rheoliad Diogelu Data Cyffredinol, mae hawl gennych:\nweld y data personol yr ydym yn eu prosesu amdanoch;\ngofyn inni gywiro unrhyw wallau yn y data hynny;\ngwrthwynebu eu prosesu neu gyfyngu arno (o dan amgylchiadau penodol);\ngofyn am ddileu'ch data (o dan rai amgylchiadau);\ntynnu'ch caniatâd yn ôl inni brosesu'ch data unrhyw bryd.\nAm ragor o fanylion am yr wybodaeth sy’n cael ei chadw neu’i defnyddio gan Lywodraeth Cymru, neu os hoffech fwy o wybodaeth am eich hawliau o dan y Rheoliad Diogelu Data Cyffredinol, cysylltwch â:\nLluniau Drysau Agored — cytundeb i’w defnyddio gan Cadw\nDrwy roi tic ‘ie’ yn y bocs cytundeb defnyddio delwedd ar ffurflen gofrestru Drysau Agored:\nRydych chi’n cytuno ein bod ni (Cadw) yn gallu defnyddio a chyhoeddi rhan neu’r holl ddelwedd(au) mewn unrhyw gyfrwng yn gysylltiedig â neu drwy gyfeirio at Drysau Agored 2021 (y 'Pwrpas') ar sail anghyfyngedig, rhydd o freindal, ac y gallwn is-drwyddedu defnydd o’r ddelwedd (delweddau) i’r un diben.\nRydych chi’n cytuno na fyddwn ni nac is-drwyddedwr yn gallu rhoi cydnabyddiaeth i chi, y ffotograffydd gwreiddiol na’r deiliad hawlfraint perthnasol pan fyddwn yn defnyddio’r ddelwedd (delweddau).\nMae gennych hawl i roi trwydded i ni ddefnyddio’r ddelwedd (delweddau) i’r Pwrpas ar y termau hyn a byddwch yn derbyn unrhyw atebolrwydd am unrhyw hawliadau, colledion, costau a threuliau (cyfreithiol neu fel arall) a achoswyd gennym ni ac sy’n codi mewn perthynas â’n defnydd o’r delweddau.\nRydych yn cytuno bod deddfau Cymru a Lloegr yn rheoli’r uchod a bydd gan lysoedd Cymru a Lloegr yr awdurdod anghynhwysol i setlo unrhyw anghydfod neu hawliad sy’n ymwneud â’r uchod.


Hyderus o wireddu cynllun datblygu gwersylloedd yr Urdd - BBC Cymru Fyw\nHyderus o wireddu cynllun datblygu gwersylloedd yr Urdd\nImage caption Siân Lewis yn cyhoeddi manylion y cynlluniau ar faes Eisteddfod yr urdd yn Llanelwedd\nMae'r Urdd yn dweud eu bod yn "hyderus" y bydd modd gwireddu cynlluniau uchelgeisiol gwerth £5.5m i ddatblygu gwersylloedd Llangrannog a Glan-llyn wedi trafodaethau "hynod o bositif" gyda chyrff allanol ynglŷn â sicrhau arian cyfatebol.\nMae'r mudiad ieuenctid wedi cytuno i ariannu hanner y gost o adnewyddu ac ehangu'r safleoedd sy'n rhan o weledigaeth i roi mwy o brofiadau "arloesol" i blant a phobl ifanc y tu allan i'r dosbarth.\nMae'n fwriad i wario £1.2m ar wella'r cyfleusterau yng Nghanolfan Hyfforddi Gweithgareddau Dŵr Glan-llyn, a £800,000 ar gyfer cyfleusterau arbenigol i grwpiau yng nganolfan addysgol Glan-llyn Isaf.\nMae cost cynllun datblygu 'Calon y Gwersyll' yn Llangrannog' - a gafodd ei gyhoeddi'n wreiddiol yn ystod Eisteddfod yr Urdd y llynedd - bellach wedi codi o £3m i £3.5m.\nOs bydd y cynlluniau'r cael eu gwireddu fe fyddai'n creu 18 o swyddi llawn amser, cyfleoedd i 12 o brentisiaethau ac wyth lleoliad gwaith i bobl ag anghenion ychwanegol.\nMwy o newyddion a straeon o Eisteddfod yr Urdd\nLlif byw Eisteddfod yr Urdd - Dydd Mawrth\nImage copyright Purcell\nImage caption Darlun y penseiri o sut allai neuadd ymgynnull Llangrannog edrych o ganlyniad gwireddu cynllun 'Calon y Gwersyll'\nManylion y tri phrosiect\nCanolfan addysgol Glan-llyn: Mae'r Urdd angen buddsoddiad o £800k ar gyfer cyfleusterau arbenigol ar gyfer ystod eang o grwpiau wedi i ddefnyddwyr ifanc alw am brofiad 'mwy annibynnol' o brif safle'r gwersyll. Mae'n fwriad i uwchraddio, addasu a datblygu Glan-llyn Isaf, sy'n 200 medr o brif adeiladau'r gwersyll, yn ganolfan breswyl 30 gwely i redeg ochr yn ochr â Gwersyll Glan-llyn. Mae'r Urdd yn gobeithio y byddai darparu canolfan ar wahân yn creu cynulleidfa newydd i Lan-llyn gan gynyddu'r cyfleoedd i greu incwm.\nCanolfan Hyfforddi Gweithgareddau Dŵr Glan-llyn: Mae angen £1.2miliwn i wella adeiladau a chyfleusterau ardal y llyn, sydd heb eu huwchraddio ers 40 mlynedd. Dywed yr Urdd fod y galw am weithgareddau dŵr yn cynyddu ac felly mae angen yr hyblygrwydd i gynnig hyfforddiant i nifer o grwpiau ar yr un pryd, gan fanteisio ar drwydded y ganolfan sy'n caniatáu mynediad Lyn Tegid.\nCalon y Gwersyll - Gwersyll Llangrannog: £3.5m yw cost amcangyfrif diweddaraf costau trawsnewid 'Calon y Gwersyll' - cynllun fyddai'u gweld adeiladau newydd yn lle'r hen adeiladau pren presennol, sydd, yn ôl yr Urdd, ddim bellach "yn medru ymdopi gyda gofynion y grwpiau amrywiol". Bydd y buddsoddiad, medd y mudiad, yn sylfaen i'r gwersyll "berfformio'n effeithlon ac yn effeithiol" ac yn cynyddu'r niferoedd sy'n gallu ymweld â'r safle yn ddyddiol ac yn wythnosol.\nDywedodd prif weithredwr yr Urdd, Siân Lewis eu bod wedi trafod gyda gwahanol ffynonellau ynglŷn â chodi'r arian a bod yr ymateb wedi bod yn hynod o bositif.\n"Mae'r Urdd yn cytuno i roi 50% o'r arian ac rydym yn gweithio ar geisiadau grant a trafodaethau gyda ffynonellau eraill ond rydyn yn hyderus ein bod yn gallu cyrraedd y nod," meddai.\n"Fy ngweledigaeth i ydi gweld gwersylloedd Glan-llyn a Llangrannog yn cael eu datblygu yn ganolfannau sy'n arloesi yn y cysyniad o 'ddysgu tu allan i'r dosbarth' - dysgu cyffrous ac apelgar mewn amgylchedd diogel i alluogi plant a phobl ifanc i ddysgu, datblygu'n bersonol a chymdeithasol ac i gynyddu eu hyder yn eu defnydd o'r Gymraeg."\nImage caption Llyn Tegid yng Ngwersyll Yr Urdd Glan-llyn\nCyfeiriodd Ms Lewis at adroddiad mewnol sy'n dangos bod ysgolion a sefydliadau addysg eisoes yn gweld gwerth a chynnydd yn yr agwedd a'r defnydd o'r Gymraeg ymhlith plant a phobl ifanc ar ôl ymweld â'r gwersylloedd. Roedd:\n83% wedi gweld cynnydd yn nefnydd iaith eu disgyblion;\n76% o ddisgyblion wedi cynyddu eu defnydd o ymarfer corff yn gyffredinol;\n96% yn gweld gwelliant yn eu hunan hyder;\n64% wedi parhau â'r gweithgareddau ar ôl eu profi am y tro cyntaf yn Llangrannog; a\n97% wedi gwneud ffrind newydd.\nDywed Ms Lewis bod 56% o ysgolion Cymru'n defnyddio'u gwersylloedd, a bod y safleoedd yn apelio at ysgolion mewn ardaloedd llai Cymraeg.\n"Mae yn helpu gyda elfen asddysg Gymaeg yn naturiol ac mae yn adnodd maen nhw yn ei ddefnyddio i ymarfer eu Cymraeg," meddai.\n"Yn ddelfrydol, byddwn am i bob ysgol yng Nghymru allu manteisio ar y gwersyllloedd... o ran y profiadau preswyl 'den ni'n denu 728 o ysgolion y flwyddyn i fynychu'r gwersylloedd ac mae hwnna'n nifer sylweddol."\nTrawsnewidiad £3m ar y gweill i Wersyll Llangrannog\nEdrych nôl ar ddydd Mawrth 'Steddfod


Dirwyn i fynu Eisteddfod lerpwl|1901-04-25|Y Cymro - Welsh Newspapers\n25th April 1901 (Atodlen)\nDirwyn i fynu Eisteddfod lerpwl\nDirwyn i fynu Eisteddfod lerpwl MAE'N debyg fod y cyfarfod o'r Pwyllgor Cyff- redinol a gynaliwyd nos Fercher diweddaf yn y Common Hall, Hackins Hey, yn derfynol ya aglyn ag Eisteddfod lwyddianus 1900. Cyuulliad Had fychan ddaeth yn nghyd, ac aed drwy y gwaith yn dawel iawn,-dipyn yn anniben. Llywyddid gan Mr Wm Evans, Y.H. Y Cadeirydd a ddywedodd ei fod yn tybio ddar fod i bawb oeddynt breseaol ddarllen, fel yntau, y gyfriflen argraphedig oedd o'u blaen. Cynwysai fieithiau o bwys. Da oedd ganddo allu llongyfarch y Pwyllgor ar lwyddiant yr Eisteddfod. Hyfryd fyddai ganddo edrych yn ol ar ei gysylltiad a'r Pwyllgor a'r Eisteddfod. Teimlai ddaifod i'r gweithrediadau gael eu dwyn yn mlaen yn bur heddychol, ac heb achos i beri teimladau briw i neb. Ofnai ar y cyntaf ymgymeryd a'r swydd, ond wedi gwneud ni chafodd ond caredigrwydd gaa bawb. Gwnaed ei swydd yn hyfrydwch iddo. Gofiuiai, modd bynag, oherwydd un peth-fod 300p y dydd yn myn'd i gynal y sefydliad rhagorol hwu. Gresyn na f'ai genym adeilad sefydlog allai gynwys deng mil o bersonau. Costiodd yr adeilad y tro hwn, dan yr amgylchiadau uwyaf ffafriol, l,500p. Go- beithiai y byddai genym erbyn yr Eisteddfod nesaf neuadd deilwng o'r ddinas, modd y gellid sicrhau 2,000p o weddill at rhyw amcan teilwng yn lie y 173p presenol. Darllenwyd llythyrau oddiwrth y Parch Griffith Ellis, Boode, a Mr William Evans, Elm Bank— y ddau yu datgan eu gofid oherwydd eu hanallu i fod yn bresenol. Mr Llew Wynne, yr ysgrifenydd cyffredinol, a gyf lwynodd adroddiad o'r pwyllgor gweithiol yn dangos ddarfod i ohebiaeth gymeryd lie rhwiig yr ysgrifenydd â Dyfed, yn nglyn a gwaith yr olaf yn derbyn gwobr am Riangerdd Ardudfyi, yn groes i reol 9 yn yr amodau, ac yn rhoi enw a chyfeiriad ffugiol. Cymellai y pwyllgor gweithiol i'r canlynol gael ei basio Yn gweled fod Dyfed yn gwrthod dychwelyd gwobr a dderbyniodd ya groes i reol nawfed yr amodau, yr ydym yn pende fynu peidio symud yn mhellach, ac yn dymuno trosglwyddo y mater poenus i ystyriaeth bellach yr Orsedd, i'r hon y gall fod yn fwv perthynol." Cynygiodd Mr W E Parry fod argymelliad y pwyllgor gweithiol yn cael ei dderbyn, ac eiliwyd af gan y Parch J Lloyd Jones. Mr Glyn Roberts a gynygiai fod y mater yn cael ei adael lle'r oedd. Ni enillwn ni ddim. Nid oedd genym fel pwyllgor chwaneg i'w wneud. Eiliodd Gwilym Mathafarn. Mr Llew Wynne Yr oedd genym fel pwyllgor rywbeth i'w wneud yn y mater. Yr oeddym wedi cymeryd safle bendant, a bradychem wendid pe gad- awem y peth lie yr oedd. Yr oedd genym i osod ein hunain ya iawn yu wyneb y cyhoedd, a pheri nad amheuai neb ni o fod yn cefnogi y fath ymddygiad. Parch D Powell: Mae'n wir i Dyfed wneud peth na ddylasai, ond tybiai i'r pwyllgor hefyd wneud peth na ddylesid drwy gyhoeddi y Rhiangerdd. Oherwydd hyny, rhaid i'r pwyllgor, i fod yn gysoa beidio cymeryd ei safle ar waith Dyfed yn gwrthod dychwelyd y wobr. Mr Llew Wynne a sylwai na ddarllenasid yr ohebiaeth i'r Pwyllgor Cyffreaitiol, neu deallesid y sefyllfa yn well. (Jyhoeddwyd y Riangerdd cyn i'r pwyllgor gweithiol wybod mai Dyfed oedd yr awdwr, ac fel uu ffordd allasai fod, ac a fu, yn foddion i'w ddatguddio. Mr Robert Roberts: Y cwestiwn ganddo ef oedd, nid cael yr ariaa yn 01, eithr pwysleisio y mater yn y fath fodd fel na ddigwyddai peth cyffelyb eto. Nid oeddym gymaint am yr arian ag am anrhydedd yr Eisteddfod. Trosglwydder y mater i'r Orsedd fel awdurdod gydnabyddedig yn nglyn a'r Eis- teddfod. Mr Glyn Roberts a fynai fod afreoleidd-dra wedi digwydd drwy gyhoeddi y Riangerdd. Yr oedd Dyfed wedi liithro drwy ddwylo y pwyllgor hwn, a bychana y pwyllgor fyddai trosglwyddo y mater i eraill. Mr Robert Roberts Rhaid ini wneud rhywbsth, oblegyd yr ydym wedi cymeryd stand uehel ar gwestiwn pwysig, ac nid anrhydeddus fyddai ei adael Ile'r oedd. Mr E Denman Mae achos fel hwn yn galw am sylw a chondemniad er mwyn purdeb yr Eistedd- fod. Trosglwydder y mater i'r Orsedd. Mr William Jones (Parker Street) a ddy wedai nad oedd fod Dyfed yn gwrthod dj chwelyd yr arian yn newid dim ar ei drosedd, a chynygiai eu bod yn pasio penderfyniad yn condemnio egwyddor yr ymddygiad, heb enwi Dyfed o gwbl. Mr Aneurin Jones a eiliai. Mr William Evans Nid dymunol ganddo ef, fel cadeirydd y Pwyllgor, ddweyd dim ar yr acbos hwn. Modd bynag, parodd lawer o ond iddo er pan glywodd yn ei gylch gyntaf. Credai nas gallai yr Eisteddfod fforddio i beth o'r fath ymn fyned yn mlaen, a d/lid cymeryd sylw pellach o'r mater. Cynygiwyd a ganlyn fel gwelliant ar argymheliiad y Pwyllgor Gweithiol:— Yn gymaint ag i Dyfed dderbyn gwobr yn groes i hawfed reol yr amodau cyffredinol argraphedig, mae y wyllgor hwn yn trosglwyddo y mater i awdurdodan yr Orsedd i ystyriaeth bellach. Mr Llew Wynne a gynygiai fod y gohebiaethau a Dyfed i gael eu cyhoeddidrwy y wasg,modd y gwelai y cyhoedd ddarfod i'r Pwyllgor wneud eu rhan. Mr J D Jones a eiliodd. Parch D Powell: Oni fyddai yn well anfon y gohebiaethau yn gyntaf oil i'r Orsedd ? Ofnai y byddai eu cyhoeddi yn foddioa i beri rhagfarn yn nglyn a'r achos. Mr Llew Wynne Nis gallai cyhoeddi yr oheb- iaeth beri rhagfarn, oad rhoi cyfleusdra gwell i bawb ddeall y sefyllfa, a gweled beth a wnaeth y Pwyllgor yn yr achos-golchi ein dwylaw oddiwrth y peth. Mr John Davies: Ystyriai mai infra dig oedd iddynt gyflwyno mater o'r fath i Orsedd y iieirdd 'i gyhoeddi drwy y wasg. Cadeirydd: Ouid digon fyddai ini gyflwyno y r nderfyniad i'r newyddiaduron ? Mr Isaac Foulkes: Credai mai y peth goreu .dynt hwy oedd cyhoeddi y gohebiaethau, a gadael c Orsedd gael allan ei thystiolaethau eihun. Wedi peth ymdrafodaeth bellach, pasiwyd y relliant. Cyflwynwyd yr adroddiad arianol gan Mr Robert Roberts, y trysorydd anrhydeddus, yn daagos fod Cyfanswm y derbyniadau yn 5334p Is 3c, yn cynwya 554p 16s mewn cyfraniadau, 103p 03 6c mewn gwobrwyon arbenig, 4374p 2s 3c oddiwrth werthiad tocynau, 135p hawlysgrif rhaglen, 29p 8s4c oddiwrth Gyngherdd y Messiah gan Gor yr Eisteddfod, a 32p 96 5c oddiwrth rehearsal. Yr oedd y treuliau yn 4933p 15s 6c, yn cynwys 1590p am y Paviliwn a'i adodrefnu, 623p 5s 10c y gwobr- wyon, &c., dan reolaeth y Pwyllgor Llenyddol, 1651p 7s Ie dan y Pwyllgor Cerddorol, 134p 10s 10c y Pwyllgor Celfau, 378p 6s 9c am argraphu a hys- bysebu, a 498p 5s 6c, costau cyffredinol. Yr oedd felly weddill o 400p 5s 9c. Ar gynygiad Mr Robert Roberts, ac eiliad Mr Lewis Jones, cafodd yr adroddiad arianol ei dder- byn. Cymeradwyodd y pwyllgor hefyd y rhodd o 52p 10s, yn ol fel y trefaasid gyda Chymdeithas yr Eisteddfod Genedlaethol, i'r ysgrifenydd cyffredinol. Cyflwynodd Mr W E Parry adroddiad £ y pwyllgor arianol i'r perwyl fod y gweddill o'r arian, wedi talu ei haaer i Gymdeithas yr Eisteddfod, yn cael ei ranu felhyn :—lOOp i Gymdeithas Gienedlaethol Gym- reig Lerpwl, 50p i'r Cartref Cymreig i Perched, 20p i Gor yr Eisteddfod, a 3p 17s Hear gyfer man- dreuliau allant godi eto. Cyflwynodd yr ysgrifenydd adroddiad yn dangos safle gydmarol amryw Eisteddfodau diweddar ag Eisteddfod Lerpwl. Tra no, dderbyniwyd yn Eis ¡ teddfod Lerpwl yn 1884 ond 4200p mewa deg cjfarfod, deibyniwyd yn 190U, mewn naw cyfarfod, 4,374p Yn i-ighaerdydd, yn 1899, yr oedd. arian y drysau yn 2,864p, Ffestiniog ya 1898 yn 2,572p, ac yn Llandudno ya 1896, 2,886p. Eu i Eisteddfod Lerpwl, felly, ragori mewn arian drysau, a buasai eu gweddill yn llawer iawn mwy pe dderbyniasent chwaneg o gyfraniadau, oblegyd tra nad oedd gan Lerpwl ond 657p, yr oedd gan Gaerdydd 1,900p, a Ffestiniog 1,600p, o'r Synonell hono, Penodwyd is-bwyllgor i gydweithredu a, Chym- Z5 deithas yr Eisteddfod yn nygiad allan gyfrol o weithrediadau yr Eisteddfod. Ar gyuygiad Mr J D Jones, ac eiliad Mr John Davies, pasiwyd pleidlais o ddiolch i Mri Jones a Thomas, Chartered Accountants, am archwiiio y cyfrifon yn rhad ac am. ddim." Pasiwyd fod y gyfran o 173p 17s 10c yn cael ei throijglwyddo i Gymdeithas yr Eisteddfod Genedl- aethoi ar yr amod fod Cyfrol arferol yr Eisteddfod yn cael ei dwyn allan o fewa y deuddeng mis. Mr Isaac Foulkes a gynygiodd ddiolchgarwch i Mr W Evans, Cadeirydd y Pwyllgor Cyffredinol, am y modd ffyddlon a deheuig y llanwodd ei swydd. Eil yn haelfrydig ac amyneddgar. Pryd bynag y codai ystorm mewn cyfarfod, byddai yn dawel bob amser tua'r gadair. Eiliwyd gan Mr John Davies, yntau hefyd yn canmol ein ffawd o gael boneddwr mor gymwys i'w swydd, a bod llwyddiant yr Eisteddfod i'w briodoli i raddau helaeth i'w fedr a'i ymroddiad. Wrth gydnabod y bleidlais unfrydol a brwd, dywedai Mr Evans fod yn hyfryd ganddo edrych yn ol ar ei brotiad yn nglyn a'r Eisteddfod cafodd lawer o gyfeillioa newydd, ac nis gwyddai iddo wneud un gelyn. Diolchwyd hefyd i'r ysgrifenydd a'r trysorydd, yn gystal ag i swyddogion yr is-bwyllgorau, a phawb a gymerasant ran flaenilaw yn nglyn a'r Eisteddfod. --0'\n00109 Friffagol diogiedd Cymru.\n00109 Friffagol diogiedd Cymru. CYNALIWYD cyfarfod haner-blynyddol Llys Llyw- odraethwyr y Coleg uchod yr wythnos ddiweddaf yn Mangor, pryd y daeth cjnulliad lluosog yn nghyd. Mr il. Bulkeley-Price, cadeirydd y Cyng- hor, a ddywedodd nad oedd ganddynt yr hyfrydwch o gael y liywydd (Arglwydd Kenyon) yn bresenol, ond yr oedd yno is-lywydd nodedig (y Prifathraw Rhys, o Goleg yr lesu, Rbydychain), a cbynygiai ef fod y Prifathraw Rhys yn cael ei wahodd i'r gadair. Hyn a eiliwyd gan Mr E. Hooson, ac a gariwyd yn unfrydol. Rhoed derbyniad croesawus i Dr Rhys pan gymerodd y gadair, a diolchodd am yr anrhyd- e id a osodwyd anio. Pasiwyd pleidlais o gydym- deimlad ar farwolaeth y ddiweddar Frenines. Eth- olwyd Mr Cadwaladr Davies yn is lyvvydd y Coleg. Darllenodd y Cofrestrvdd (Proff J E Lloyd, M. A.) y llythyr canlynol oddiwrth Mr Rathbone mewn atebiad i'r anerchiad a ddanfouwyd iddo ar achlysur blaenorol:— Green Bank, Liverpool, Chwef. 12,1901. Anwyl Proff Lloyd,—Mae genyf i ddiolch i chwi am eich dau nodyn ar yr Sled a'r ] leg o lonawr, ac am y copiau o adroddiad o'r gweithrediadau yn nghyfarfod haner-blyn- yddol Llys yllywodi-aetliwyr, yn gystal ag am gopi o'r penderfyniad gyda golwg ar fy ymneillduad. Nis gallaf dderbyn fel pe'n eu haeddu y termau rhy ffafriol yn mha rai y sonia y penderfyniad am y fath wasanaeth ag y bum i yn abl i' IV gyllawni yn ystod y tymhor dedwydd o'm cy- aylltiad agos a Chysnru. Ond y mae'n dra boddhaol i allu gadael gyda'm plant y fath gofnodiad o garedigrwydd a cUyfeillgarwch ag a estynwyd imi gan fy nghyd-swyddog- ion a'm cydweithwyr dros addysg yn Nghymru, er i hyny eu hiu-wain, nid yn yr engraipht hon yn unig, eithr ar hyd y blynyddoedd, i or-brisio fy ngwasanaeth, ao i briodoli i mi yr hyn oedd dd) ledus iddynt eu hunain, y rhai a fedd- ent wybodaeth well o Gymru, o gymawysderau Cymreig, ac o gwestiyn.au addysg, nag y gallwn i ei hawlio, ac ar y rhai y syrthlai y rhan fwyaf o'r llaftu* a'r cyfrifoldeb a gyn- yrchodd ganlyniadau dros ba rai yr ydym oil yn llawenhau yn gytun. Byddwch cystal a chyllwyno i Arglwydd Kenyon a'ch cyd-iwyddogion ar y staff no ar y Cynghor fy natganiad o'm diolch cynes t'iii cred hyderus y bydd iddynt ddwyn yn mlaen y gwaith a ddechreuasant mor dda, nes gwneir Cymru yn gynllun cyflawn o'r hyn y gall addysg ei gyf- lawni i bobl deilwng ohoni.—Yr eiddoch yn gywir, W. RATHBONE. Derbyniwyd darlleniad y llythyr gyda chymeradwy- aeth. SAFLE Y COLEG NEWYDD. Hysbysai Mr H Bulkeley Price y byddai yn wyb- yddus i'r holl ly wodraethwyr ddarfod i Gorphor. aeth Bangor gyuyg tir yn Nghae'r Esgob i godi arao adeilad parhaoi i'r Coleg. Ni phenderfynwyd y mater, ond hysbysodd Maer Bangor fod Cynghor y dref yn gyrti yn mlaen gyda phob prysurdeo posibl, ac y gobeithid y byddai pob anhawsderau yn fuan wedi ei symud. Nid oedd y tir y cynygid am dano yn ddigon ar gyfer y Coleg, ond yr oeddyut yn gwneud cais am ran o dir ar ystad y Penrhyn yn ych- wanegol. CADAlR FWNAWL. Pasiwyd penderfyniad yn datgan cymeradwyaeth y llys i'r cwrs a gymerwyd gan y Cynghor gyda golwg ar sefydlu yn y Coleg Gadair Fwnawl, gan 6 obeithio y cwrddai eu hapet am drysorfa a llwydd- iant. —o—o—\nMr Samuel Smith ar Addysg.\nMr Samuel Smith ar Addysg. WKXH siarad yn Nhreffynon y dydd o'r blaen ar bvrac addysg, dywedodd Mr Samuel Smith, A.S., iddo fod yn ddiweddar drwy Germany yn edrych i fewn i Gyfundrefn addysg yno, ac ofnai os na fyddai i'r bobl yn y wlad hon gymeryd y mater i fyny yn ddifrifol gadewid hwynt ar ol gan Germany ac America. Dywedai yr hoffai weled Ysgolion Byrddol a Gwirfoddol dan yr un awdurdod gyff- radinol, a'i Beibi yn cael ei ddarllen yn mhob ysgol yn Nghymru. .«1-)-\nBuy TEGOKRA" where you buy your Groceries. If not, buy your Groceries where you buy TifiUOiiEA."\nGoheliiaethau. COLEG NORMALAIDD BANGOR. SYB,—Yr oeddwn yn llwyr gredu nad oedd m .vyach angen adgoffa i Gymro mai nid buddiol i'n gwlad y cri Cymru i'r Cymry," ond mae'n ym- ddangos fodd bynag mai dyma ddadl gref "Han Student" mewn cysylltiad a phanodiad is-athraw i'r Coleg uchod. Credaf yn sicr fod llawer gormod o helyat yn cael. ei godi yn nghylch derbyniad Saeson i'r Coleg hwn, Ar bob cyfrif rhodder llawn chwareu teg i'r Cymro, ond ai nid ein tuedd ni fel Cymry ydyw bod yn gyfyng ein syniadau nes methu gweled da mewn neb ond ein teulu ein hun. Gwir fod meibion Mon, Arfon, a Meirion dan anfantais, a'r anfantais fwyaf ydyw diffyg cyfleusdra i droi mewn Cymdeithas y tu allan i gylch bychan eu pentref gwledig, i eangu eu syniadau, a'u cyrhaedd- iadau addysgol, ac y mae cymdeithasu a'r myfyrwyr Seisaig yn y Coleg hwn, fel pob Coleg arall, yn eangu syniad y Cymro, acyn foddion addysg idde. Nid gwiw sylwi ar engreifftiau anffortunus, am y eeir y rhai hyn mor ami yn mhlith y Cymry a'r Saeson. Rwyf finau, Mr Gol., wedi bod drwy y rhestri o'r rhai a dderbyniwyd i'r Coleg am flyn- yddau, ac oddiwrth y rhai hyn gwelir yn eglur fod blaenoriaeth yn cael ei rhoddi i'r Cymro, a gofynir i'r Sais fod yn uchel ar restr yr Ysgoloriaeth cyn y caiff dderbyniad. Gyda golwg ar benodiad yr is-athraw, rheol y Pwyllgor yw dyrchafu y rhai ydynt wedi gwasan- aethu y Coleg yn ffyddlon am flynyddau hon yw rheol gyffredin pob sefydliad, ac yn sicr y mae yn rheol gyfiawn a chaf fi ac amryw o athrawon eraill fy siomi yn fawr os na ddilynir y rheol hon gan y Pwyllgor y tro hwn. Rwyf yn Gymro i'r earn, ac yn caru fy ngwlad a'm cenedl, ac am hyny yn dymuno y goreu iddi. Bu'm dan addysgiaeth E H Harding, Ysw., Mus. Bac., am ddwy flynedd, a chefais y fantais o ddod i gysylltiadau personol ag ef ac yn sicr ni welwyd erioed athraw yn fwy llawn o yni ac ymroddiad i'w udyledswyddau, a gofal dros y rhai dam ei addysgiaeth. Prawf y llwyddiaat neillduol a ddilyna ei ddosbarthiadau mewa celf a gwyddor fl wyddyn ar ol blwyddyn ei alIa fel athraw, ac y mae ei ffyddlondeb i'w waith am 20 mlynedd yn sicr o haeddu ei gydnabod trwy ddyrchaf- iad. Medda serch at y Cymro, os nad yw yn feistr ar ei dafodlaeth, ac ef allai nad yw yn hyn yn mhell ar ol ei gydymgeisydd. Cadwn oddiwrth gulni, a gwnawn gyfiawnder yn arwyddair.—Yr eiddoch, EFKTDYDD. MAGWRFA BEIRDD. SYR, -DyddoroI iawn i mi, ac i lawer eraill mae'n debyg, oedd y rhestr a ymddaugosodd yn Nghwrs y Byd o feirdd a godasant yn Ninbych Orllewinol. Yn wir, mae hi yn rhestr bur gyfoethog. Yr un pryd, wrth imi feddwl am ranbarth arall sir Ddin- bych fe welir nad aeth awdwr y rhestr i'r maes lleiaf cynyrchiol i gasglu ei ffrwythau. Boed a fyno am hyny, mi gredaf y gellir rhestrau pur olygus o amryw siroedd eraill yn Nghymru, a rhai, efallai, lluosocach eu rhif na'r rhestr o West Denbighshire, er cystal hono. Rhyfedd gynifer o enwogion geir yn mhob ardal erbyn meddwl am danynt, a theithio tipyn yn ol i'r gorphenol. Nid oes genyf finau ond if nghof—ac efallai fod hwnw yn fy nhwyllo-wrth ysgrifenu nifer o enwau ag y tybiaf eu bod yn feirdd gwerth i'r sir lie codas- ant ymSrostio ynddynt. Beth be bae i minau daflu golwg dros sir Gaernarfon, Gwilym Peris Dawi Glan Ffrydlas Gwyndaf Eryri Glan Erch Gwilym Padarn Hugh Roberts Leen Gubyn Padarn Sion Lleyn Owen Gwyrfai leuan Lleyn loan Arfon leuan o Leyn John Hughes y Faenol Dewi Wyn o Eifion leuan Gian Gairionydd R. ap Gwdym Ddu Trebor Mai Elis Owen, Cefnmeusydd Dafydd Ddu Eryri Eben Fardd Tudno Sion Wyn o Eifion Creuddynfab Emrys Parch Robert Hughes Nicander (Robin Goch) Pedr Fardd Elia Wyn o Wyrfai Taliesin o Eifion John Jones (Pyll) loan Madog Hu Eryri Dafydd Nanmor Eryron Gwyllt Walia Rhys Goch Eryii Gwilym Cawrdaf Maethonwy Dafydd y Gareg Wen Dewi Arfon Parch Dd Jones (Treborth) Gwilym Peris Patrobas Bardd Treflys Glasyuys loan Mai loan ab Gwilym Hefin Arfonwyson Glan Llyfnwy Nid wyf wedi chwilio yn fanwl, hyd yn nod yn Ilyfr fy nghof, am yr holl feirdd enwog yn eu dydd yn sir Gaernarfon oad efallai y bydd i rtiywua mwy cyf- arwydd a, hanes sir y Wyddfa fy helpu. Go- beithio hefyd, meddaf fi, y ceir rhestrau cyffelyb o siroedd eraill Cymru. Wedi peuderfynu y cwes- tiwn, "Pa sir yn Nghymru gynyrchodd fwyaf o feirdd?" purion peth fyddai newid pwynt y cwas- tiwn fel hyn, "Pa sir gynyrchodd y beirdd mwyaf?" ADLAIS. HYMBYGIAETH LLENYSDDOL. SYR,Bu yr Awenau erynt, ebra nhw, yn ym- orseddu ar Parnassws ond ofnaf nad ydynt yno'n awr-o leiaf ar y "Parnassws" lie y gwyntyllir bi-irddoniaeth ar gyfer newyddiadur neillduol heb fod gan milldir o olwg Castell Caledfryn. Mae darllen y cynyrchion a'r feirniadaeth arnynt yn ddyddorol dros ben, a thswy ganiatau i'r naill a'r Hall ym. ddangos yn yr un rhifyn, rhoddir cyflaustra rhagorol i'n darllenwyr i wneud hyny. Yn wir, ao yn wir hefyd, mae y cynyrchion, fel rheol, yn llawer mwy o feirniadaeth ar y feirniadaeth nag yw y feirniadaeth ar y cynyrchion. Beth debygwch chwi o "englyn" fel hwn ?— Y MODUR (MOTOR). Gwir hyglod gar i gludo-yn esmwyth Symuda heb flino Brenin pedrolfeni'n bro, Yw fy modur hyf i'm mudo. Ac yn mhellach, beth feddyliwch chwi o'r feirniad- aeth ganlynol arno:—" Y mae y ddwy Hnell gyntaf yn weddol dda, ond nid yw y ddwy ddiweddaf agos cystal, eto yn gywir parthed cynghanedd." Wei, wel, dyma beth yw hymbygiaeth llenyddol heb os nac onibae Gwyr pob newyddian yn nghyfrinion y Gynghaaedd Gymreig mai y llinell olaf o'r englyn yw yr unig un gywir; ac, yn wir, nid yw hono chw.tith yn fesurol gywir yn ei pherthynas a'r llinell flaenorol. Yn yr un golofn ceir y llinellau oan- lynol,— Draws ei sain mae dros senu. Unoliaeth helaeth hylawr,—gwroniaeth, Garla nodau swynfawr. Mae cyhoeddi llinellau mor amlwg wallus i'r neb a wyr ddim am gynghanedd fel rhai cywir yn cam- arwain eu hawdwyr yn lie eu hyfforddi. Digrif dros ben yw sylw y Golygydd wrth un o'i Ohebwyr Nid yw o un dyben ceisio gwneud englyn hab astudio y rheolau. Prynsd yr Ysgol Farddol, ac astudied hi, os ydyw am englynu." A ddaeth i feddwl y beirniad fod eisiau deall rheolau englyn i'w feirniad yn gysSal a'iwnead? Gobeithio y bydd i'r bardd leuanc a gynghorir i fyn'd i'r Ysgol Farddol alw heibio ei athraw ar y ffordd, fel y gallont ganu gyda'u gilydd ar y mesur adnabyddus,— Ni awn i'r Ysgol Farddol, awn, Awn, awn i'r Ysgol hon. NID B.B.D. GEIRIAU LLAFAR GWLAD. SYR,-Difyrwch mawr i mi ydyw darllen colofn "OWlS y Byd." Mae bob amser mor naturiol-yn enw- felly pan yn defnyddio geiriau Oymraeg liafar gwlad. Wn i ddim yn y byd mawr pa le y mae eicb goheb- ydd yn dod o hyd iddynt, os nad yn ei ymdaith hyd groesffyrdd la), Dyna un gair a dynodd fy sylw yn y Cymro cyn y di- weddaf-clot)en. Mae hi fel cloben o dref yn sy- mud ar wyneb y dyfnder." Pan welais y gair, dyg. odd i'm oof rigwm Cymreig a genid gan blant glanau y Ddyfrdwy pan y byddai hono yn lledu'n ei llwydwawr," ac yn gorlifo ei glanau. Canai y plant: Mae Dyfrdwy'n codi'n glompen I fyn'd a defaid Corwen I wneud potes oynes, coch I blant a moch Llangollen. Glompen fyddem ni y plant yn ddweyd, ond hwyrach mai cloben eydd yn iawn. Dywedir "cloben o ddynes," ac os bydd hono wedi eich digio dywedir yr hen globen fawr." Dywedir fod hwn a hwn ar gefn globen o gaseg," ond "glamp" o geffyl; "glamp" o ddyn "cloben" o ttoa, ond "glampobastwn." Ai tybed mai gwrywaidd am cloben ydyw clamp ? Hyd y gwelais i, nid yw yr un o'r ddau air yn eiriau geiriadurol, Pwy o'r gramad- egwyr yma all roi dipyd o oleu arnynt ? Dyna air arall a ddefayddid yn yr un golofn oedd clwt "—fod rhyw ddyn wedi colli ei sedd a myned ar y elwt." Clwt, yn ol y geiriadur, ydyw Clwb at.d o,wtyn -a clout, a piece of cloth, &c." Mae yn sior ddigon mai nid myned i eistedd ar apiece of cloth y mae y bygylwr Harris y cyfeiria eioh gohebydd ato felly y mae yn rhaid fod yna rhyw feidwl arall i'r geiriau. a hyny yn tarddu oddiar lafar g ov lad. Tybed fod ystyr gyntefig y dywediad yn cyfeirio at ddyn heb dJ na diddos i fyned iddo, dim ond comin y plwy i lechu. Gymaint mwy barddonol na desgrif- iad y Saeson o'r un peth —" turned into the street Dyna air arall i'm tyb i sydd yn y dyddiau di- weddaf hyn" wedi myned ag ystyr wahanol iddo,— "Gwe^ian." Nis defnyddid ef un amser flynyddau yn ol i ddesgrifio dyn meddw ond yn hytrach defn- yddid ef i ddesgrifio dyn o dan faich trwm-dywed y ffarmwr pan y sonia a u lwyth mawr-" Yr oedd yr hen drol ya gwegian dano foneu weithiau, ctyw- som y gair yn cael ei arfer pan yn desgrifio gwr o dan or-!ywodraeth y wraig,—" Mae hi yn feistres corn arno fo, flas o ddim gwegian efo hi." Ac hyd yn ddiweddar ni chlywsom y gair yn cael ei ddefnyddio at ddyn wedi meddwi. Ac yn sicr ddigon mae digou o amwysdra o'i gylch i'w ddefnyddio at y eyfr) w amgylchiad. Ac oni dd, wed un o'n poetau— Ni raid i'n yfed whiskey I Wegian uwchben ein traed," Felly gall dyn "Wegianuwohban ei drd" o dan ddylanwad pethau eraill. Ond dyweder fod dyn wedi meddwi'does dim amwysdra am dani. Rhid mai y whiskey neu rhyw ddiod alcoholaidd arall fydd wedi achosi hyny. 0 ganlyniad, mae o bwys ein bod yn cadw yr hen eiriau Cymraeg yn eu lleoedd priodol, a chyda'u oyfiawn ystyr. T. G. H. -ô-\nBarddoniaeth. HEN GERDID-" ELEN RHYS." AR fore Sul yn fawr fy serch, Meddyliaf am y twynaf ferch; Yr awen a'i dyohymyg chwardd, Gan feddwl am yr eneth hardd. 01 tyred adref gyda brys- Ni charaf neb fel Elen Rhys, Ei Haw a'i chalon hi a ges, Carasom mewn angerddol wres Ond fe ddaeth gelyn ffals, difri, A llwyddodd i'n gwahanu ni. Ond doed rhyw angen gyda brys I'm huno gydag Elen Rhys. Yn fynych iawn mae dynion call Yn fy nghynghori yn ddiball, Yn cynyg i mi hon a hon, Fel geneth ddenol, hardd a lion: Pe cawn i un o'r breiniol lys, Mil gwell f'ai genyf Elen Rhys. Er gwg ei theulu yn barhaus, A chael celwyddau tra sarhaus, Ac er im' gael rh) buddion ffol I beidio dilyn ar eu hoi; Ac er im' gael cyfreithiol wys, Yr wyf yn caru Elen Rhys. Pa bath i mi yw golud byd ? Cael cysur yw fy mhwnc o hyd Os ydyw Elen yn dylawd, A llu yn gwneud ohoni wawd- Pe byddai rhaid, mi brynwn grys i. A phob peth rown i Elen Rbys. Mor unig yw yn gweini'n awr, Heb ganddi le i roi' phen i lawr, Tra minau mewn digonedd gwydh, A moddion bydol, hardd fy nrych. Pan ddaw hi'n ol, modrwyaf fys A charaf fyw ag Elen RhYd. Bu'n ngwlad y Sais, bu'n gweini'n ffol, Ond wedi hyny dod yn ol A myn'd i Fon a'i hawyr glir, Ond methu aros yno'n hir Nid oes gorphwysdra mewn un Ilys Nes deui ataf, Elen Rhys. v, yt yn edrych heihio'r coed, Rwy n disgwyl clywed swn dy droed, Dy wel d fel buost, eaeth dlos, Yn dod i'm bwthyn gyda'r nos. Tyr'd eto ataf gyda brys, OyMyw hyd angau, Elen Rhys. I YK HELIWR. YR HELIWR" ydoedd y testyn i gyfansoddi dau englyn arno yn Eisteddfod Glynceiriog, y Pasg. Darfu i rhyw walch cellweirus newid ychydig ar y testyn ag anfon y canlynol i law y beirniad :— YR HELWYR." Ein milwyr, helwyr, yliog,-yn Affrig Sy'n effro gynddeiriog, A llonydd ni cha'r llwynog- De Wet. Ar antur wedi'r huntio-drwy y wlad A rhyw lun o baffio, Twt, twt, mae De Wet ebo- Ynrhydd.


Prifysgol De Cymru › Ymchwil Fforiwr Prifysgol De Cymru\nDangos 3 is-unedau\nGyda champysau yng Nghaerdydd, Casnewydd a Phontypridd, mae Prifysgol De Cymru (PDC) yn sefydliad mawr ac amrywiol gyda 2,000 o staff a 25,000 o fyfyrwyr o amrywiaeth eang o gefndiroedd. Daw tua hanner ein myfyrwyr o'n rhanbarth, ac mae'r mwyafrif yn aros ac yn gweithio yma ar ôl graddio, gan ychwanegu gwerth at eu cymunedau a'r economi ranbarthol. Mae gan PDC bresenoldeb hynod gadarnhaol yn Ne Cymru, a theimlir ein heffaith yn fyd-eang.\nMewn ardal â chyfraddau tlodi ac iechyd gwael sy’n uwch na'r cyfartaledd, fel y dengys Mynegai Amddifadedd Lluosog Cymru, gydag amrywiadau rhanbarthol sylweddol mewn strwythur a pherfformiad economaidd, mae PDC yn ymgorffori Deddf Llesiant Cenedlaethau'r Dyfodol (Cymru) 2015, gan weithio i wella lles cymdeithasol, diwylliannol, amgylcheddol ac economaidd y cymunedau rydym yn eu gwasanaethu.\nRydym wedi nodi pedwar maes cryfder rhyngddisgyblaethol, sy'n cyd-fynd â'n heriau cymdeithasol a byd-eang a'r nodau datblygu cynaliadwy.\n• Amgylchedd Cynaliadwy\n• Trosedd, Diogelwch a Chyfiawnder\n• Diwydiannau Creadigol\nMae ein strategaeth yn glir: rydym am barhau i newid bywydau a'n byd yn gadarnhaol er mwyn gwell yfory.\nGan weithio ar y cyd â diwydiant, mae ein hymchwil a'n harloesedd yn mynd i'r afael â rhai o'r heriau byd-eang mwyaf, o ynni i iechyd i ddiogelwch. Mae'r diben hwn yn cysylltu ein haddysgu a'n hymchwil â'r byd. Mae'n ein hysbrydoli i ddod o hyd i ffyrdd newydd, mwy effeithiol o wneud cymdeithas yn iachach, yn fwy diogel ac yn fwy cyfiawn, i gynnal ein hamgylchedd, i gyfoethogi ein diwylliant, ac i newid ymddygiad drwy ymarfer proffesiynol sy'n seiliedig ar ymchwil.\nFel melin drafod polisi cyhoeddus, mae PDC yn cynnig cyngor annibynnol i'r llywodraeth, diwydiant a'r trydydd sector ledled y DU ar iechyd, addysg, twf economaidd, polisi cymdeithasol a llywodraethu (am enghreifftiau, cyfeiriwch at Yr Athro Sandra Esteves ac adfer gwastraff; Yr Athro Carolyn Wallace a Gwydnwch Teuluoedd; Yr Athro Ruth McElroy a pholisi'r cyfryngau yng Nghymru; Yr Athro Ali Wardak a Chyfiawnder yn Affganistan).\nCyfrifiadureg, Peirianneg a Gwyddoniaeth\nGwyddorau Bywyd ac Addysg\nGwefan Swyddogol: https://www.southwales.ac.uk/cymraeg/\nFfôn: 03455 76 01 01


MPA 1.1 Datblygu Cyrchfannau Twristiaeth y DU\n» Hafan » Prif ddewislen » Uned 3 » MPA 1.1 » Adnoddau » Atyniadau Naturiol\nAtyniadau naturiol yw nodweddion penodol sy’n apelio at dwristiaid oherwydd natur y tirffurf neu harddwch y dirwedd lle mae’r atyniad. Mae atyniadau naturiol yn cynnwys:\nAfonydd a thirffurfiau fel rhaeadrau a cheunentydd\nMae’n rhad ac am ddim ymweld â rhai atyniadau naturiol a chodir tâl mynediad ar gyfer rhai eraill. Nid yw’n bosibl codi tâl ar dwristiaid i ymweld â mynydd, ond gall fod yn fwy ymarferol codi tâl am ymweld ag ogof neu raeadr, yn enwedig os yw hwn ar dir preifat.\nFel arfer, mae amrywiaeth o gyfleusterau ar gael i dwristiaid ger atyniadau naturiol, gan gynnwys efallai:\nCanolfan groeso neu ryw fath o hysbysfyrddau am y nodwedd\nMeysydd parcio a mynediad i ymwelwyr anabl\nTeithiau cerdded a theithiau tywysedig\nRhan o apêl llawer o atyniadau naturiol yw’r cyfleusterau a ddarperir. Mae llawer o dwristiaid yn gwerthfawrogi’r cyfle i gael gwybod ychydig am yr atyniad. Mae’r rhan fwyaf o atyniadau naturiol yn denu ymwelwyr sy’n aros mewn cyrchfannau cyfagos ac sy’n ymweld am hanner diwrnod neu ddiwrnod llawn â’r ardal lle mae’r atyniad.\nMae llynnoedd yn ychwanegu at harddwch ac apêl llawer o dirweddau ac yn aml iawn yn darparu amrywiaeth o weithgareddau i dwristiaid o gwmpas eu glannau. Bydd sefydliadau teithio a thwristiaeth yn cynnig amrywiaeth o weithgareddau dŵr ar lawer o lynnoedd ac, yn aml, bydd pentrefi glan llyn yn darparu cyfleusterau i dwristiaid. Mae gwersylloedd a safleoedd carafanau yn agos i lynnoedd yn boblogaidd am fod golygfeydd o lyn yn apelio at lawer o dwristiaid ac am fod nifer o gyfleusterau gerllaw yn aml.\nY llyn mwyaf yng Nghymru yw Llyn Bala (Llyn Tegid) sydd tua 6 chilometr o hyd ac 1.5 cilometr o led. Mae tref y Bala ym mhen gogleddol y llyn ac mae lein fach Rheilffordd Llyn Tegid yn rhedeg am nifer o gilometrau ar hyd ei lan deheuol. Mae’r llyn yn boblogaidd am bob math o weithgareddau dŵr gan gynnwys hwylio, caiacio a hwylfyrddio. Bydd rafftio dŵr gwyn yn digwydd ar Afon Dyfrdwy sy’n llifo drwy’r llyn.\nMae afonydd yn ychwanegu at apêl llawer o dirweddau a chyrchfannau. Mae Afon Tafwys yn Llundain a llawer o afonydd eraill yn denu twristiaid. Hefyd, denir twristiaid gan nodweddion fel ceunentydd a rhaeadrau.\nCynhyrchwyd mwyafrif y systemau ogof gan ddŵr yn llifo drwy graciau a holltau mewn creigiau calchfaen ac yn achosi hindreuliad drwy brosesau cemegol. Yn sgil hyn, caiff systemau tanddaearol o ogofâu eu creu, a chanddynt amrywiaeth o nodweddion tirffurf unigryw.\nMewn llawer o ardaloedd, datblygwyd systemau ogof yn weithrediadau masnachol sy’n gweithredu fel atyniadau. Apêl yr ogofâu yw’r cyfle i gerdded o dan y ddaear a chael profiad o amgylchedd gwahanol. Yn y Deyrnas Unedig, mae nifer o systemau ogof, a’r enwocaf ohonynt yw Ogofâu Cheddar a’r systemau yn ardal Castleton yn Swydd Derby.\nMae llawer o fynyddoedd yn cael eu hystyried yn atyniadau er byddai’r rhan fwyaf o gadwyni mynydd yn cael eu hystyried yn gyrchfan. Enghreifftiau o atyniadau mynydd penodol fyddai Ben Nevis yn yr Alban, yr Wyddfa yng Nghymru a Helvelyn yn Lloegr.\nMae mynyddoedd yn denu twristiaid ac yn apelio atynt am wahanol resymau. Mae rhai’n hoff o syllu ar helaethrwydd a harddwch y golygfeydd, ac eraill yn ystyried mynyddoedd yn her y mae arnynt eisiau eu dringo neu sgïo i lawr eu llethrau.\nFel y nodwyd yn gynharach, cynigia ardaloedd arfordirol apêl amrywiol i dwristiaid. Gellid dosbarthu pob traeth yn y byd yn atyniad naturiol ac mae gan lawer o’r rhain amrywiaeth o gyfleusterau i dwristiaid. I rai twristiaid, mae’r cyfleusterau a ddarperir yn ychwanegu at apêl y traeth, ond bydd traethau gwag ac arunig yn apelio’n fwy at eraill.\nAr wahân i draethau, mae amrywiaeth o dirffurfiau arfordirol sy’n cynnig apêl a diddordeb i dwristiaid. O amgylch arfordir Prydain, mae nodweddion sy’n amrywio o Durdle Door yn Dorset, i Beachy Head yn Sussex a Giant’s Causeway yng Ngogledd Iwerddon i gyd yn atyniadau penodol sy’n apelio at dwristiaid ac o ddiddordeb iddynt. Yma, ac mewn llawer o atyniadau arfordirol eraill, darperir amrywiaeth o gyfleusterau i dwristiaid a rhan o’r apêl yw cerdded ar hyd pen clogwyn i weld y tirffurf. Mae clogwyni, staciau, bwâu, ogofâu ac ynysoedd oddi ar yr arfordir i gyd yn cynnig diddordeb ac apêl i dwristiaid.\nWord (.docx): U3-1.1-Adnodd4.docx\nNodweddion eraill ar gyrchfannau\nCyrchfannau Arfordirol – Fideo\nCyrchfannau Gwledig – Fideo\nTrefi a Dinasoedd – Fideo


Y gwahaniaeth rhwng diwygiadau o "David Price (Dewi Dinorwig)" - Cof y Cwmwd\nY gwahaniaeth rhwng diwygiadau o "David Price (Dewi Dinorwig)"\nDiwygiad 17:43, 10 Mai 2022 (golygu)\nY diwygiad cyfredol, am 10:42, 13 Mai 2022 (golygu) (dadwneud)\n'Rwyf yn sâl a digalon - o achos\n::::::'Rwyf yn sâl a digalon - o achos\n::::::::Afiechyd fy nwyfron.\n:::::::Troes yn sur fy nghysuron\n:::::::O ddŵr hallt y ddaear hon.\nAfiechyd fy nwyfron.\nTroes yn sur fy nghysuron\n::::::Yn ddi-nag, byth yn rhagor - ni welaf\n::::::::Hen Walia, iach oror ;\n::::::::Nid doeth i mi deithio môr,\n:::::::Na, llechaf o'r naill ochor.\nO ddŵr hallt y ddaear hon.\n::::::Mae fy nhaith a'm gwaith i gyd - yn dawel,\n::::::::A diwedd fy mywyd\n:::::::Bron ar ben, dyma'r ennyd\n:::::::Af innau o boenau'r byd.\nYn ddi-nag, byth yn rhagor - ni welaf\nHen Walia, iach oror ;\n::::::Digonwyd fi ar deganau y byd\n::::::::Aed ei barch ac yntau\nNid doeth i mi deithio môr,\n:::::::I rhyw ddyn a gâr y ddau -\n:::::::Mynwent a nef i minnau.\nNa, llechaf o'r naill ochor.\nMae fy nhaith a'm gwaith i gyd - yn dawel,\nA diwedd fy mywyd\nBron ar ben, dyma'r ennyd\nAf innau o boenau'r byd.\nDigonwyd fi ar deganau y byd\nAed ei barch ac yntau\nI rhyw ddyn a gâr y ddau -\nMynwent a nef i minnau.\nY diwygiad cyfredol, am 10:42, 13 Mai 2022\nBrodor o blwyf Llanddeiniolen yn Arfon oedd Dewi Dinorwig. Ei enw bedydd oedd David Price a blynyddoedd ei oes oedd 1804 hyd 1874. Yn y cylchoedd barddol fe'i hadwaenid fel Dewi Dinorwig, ond yng nghylchoedd yr Annibynwyr, Mr. Price, Dinbych ydoedd. Daeth yn fardd ac yn bregethwr tra chymeradwy yng Nghymru ac yn America.\nYn Hydref 1829 fe'i hurddwyd a'i sefydlu'n weinidog ar eglwys Bethlehem yr Annibynwyr yn Nhrefor (yr Hendre oedd enw'r ardal bryd hynny). Yn rhan o'r ofalaeth roedd eglwysi Annibynnol Capel Helyg (Llangybi) a Sardis (Pencaenewydd). Nid arhosodd ond ychydig dros flwyddyn yn weinidog yr ofalaeth a gadawodd y fro ddiwedd 1830 am Ben-y-bont Fawr ym Maldwyn. Dyma pryd y cynyddodd ei boblogrwydd a'i enwogrwydd fel pregethwr a bardd.\nDdeuddeng mlynedd yn ddiweddarach symudodd i dref Dinbych, ond ym 1857 derbyniodd alwad i fod yn weinidog yn America - yn Utica, Newark (Ohio) a Williamsburg (Iowa). Bu farw ym 1874 ac fe'i claddwyd gyda'i wraig, Pamela, ym mynwent Forest Home, Milwaukee, Wisconsin. Bwriadodd gael ei englyn enwocaf ei hun ar ei garreg fedd, ond nis torrwyd arni. Yr englyn hwnnw yw'r olaf o'r englynion hyn : \nDywedodd D.Emrys Evans hyn am yr englyn olaf  : Cyfansoddodd Dewi Dinorwig englyn a haeddai le yn unrhyw ddetholiad. Rhed anesmwythyd blin clefyd y taedium vitae drwy ei linellau diamynedd, ac yna daw'r cyfuniad disglair yn nymuniad y llinell olaf, fel fflach a deifl ei olau'n ôl dros yr holl bennill.\nCyhoeddodd bedwar llyfr hefyd :\n1. Y Catecism Cyntaf (1840)\n2. Darlith ar Ryddid Crefyddol (1844)\n3. Dyddiau y Dreth (1855)\n4. Yr Adeiladydd Teuluaidd (1857)\nMae ganddo emyn angladdol a fu'n hynod o boblogaidd oes a fu. Fe'i gwelir yng Nghaniedydd yr Annibynwyr (Rhif 629). Dyma'r emyn :\nNac wyled teulu Duw\nAr ôl y saint;\nMaent gyda'r Iesu'n fyw -\n'Does yno neb yn glaf,\nMae yno'n haf o hyd\nYng nghwmni'r addfwyn Oen,\nO boen y byd.\nTu draw i'r afon ddu\nMae tŷ fy Nhad:\n'N ôl croesi at y lan,\nMae'r Ganaan wlad;\nEr garwed ydyw'r glyn,\nMae yn y dyffryn du\nOleuni disglair mawr\nYn awr i ni.\nAr ddiwedd ei oes lluniodd englyn i'r enwog Barchedig Edward Stephen (Tanymarian) pan oedd hwnnw ar daith trwy America. Darllenwyd yr englyn yn Eisteddfod Utica 1874. Dyma fo :\nNid pwffio, stwffio wnaeth Stephan - am glod\nGyda'i glul yn unman ;\nOnd cafodd drwy'r byd cyfan\nFawr fri am ragori'r gân.\nYm 1997 bu Seindorf Trefor ar daith yn Wisconsin yn America a chynhaliwyd oedfa goffa fer gan yr aelodau (30 ohonynt) a'u cefnogwyr (32) ar lan bedd Dewi Dinorwig ym Milwaukee. Arweiniwyd y gwasanaeth gan y Parchedig Ganon Idris Thomas (brodor o Ddinorwig), rheithor Eglwys San Siôr, Trefor, a chyfeiliwyd gan ran o'r Seindorf dan arweiniad Geraint Jones. Canwyd yr emyn uchod yn deimladwy iawn ar drefniant yr arweinydd o dôn John Roberts (Ieuan Gwyllt), Liverpool, a gosodwyd dwy garreg fechan a gludwyd o fur Capel Bethlehem, Trefor, lle bu Dewi'n weinidog, ar y bedd. Caewyd Bethlehem ym 1982, ac er 1988 mae'r adeilad yn eiddo i Seindorf Trefor lle mae'n dal i ymarfer.\n↑ Alan Llwyd gol. Y Flodeugerdd Englynion (1978)\n↑ D.Emrys Evans, Yr Epigram a'r Englyn\nWedi dod o "https://cof.uwchgwyrfai.cymru/index.php?title=David_Price_(Dewi_Dinorwig)&oldid=13538"\nNewidiwyd y dudalen hon ddiwethaf ar 13 Mai 2022, am 10:42.


Hyb codi sbwriel cymunedol newydd wedi ei sefydlu yn Nhorfaen - Keep Wales Tidy\nTorfaen Ddiwastraff yn ymuno â nifer gynyddol o hybiau codi sbwriel sydd yn agor ar draws Cymru.\nMae hyb codi sbwriel newydd wedi agor yn Nhorfaen Ddiwastraff yng Nghwmbrân sydd yn galluogi’r cyhoedd, grwpiau cymunedol a busnesau i gael benthyg cyfarpar codi sbwriel i lanhau eu hardal leol.\nMae Torfaen Ddiwastraff yn cynnig yr holl gyfarpar sydd ei angen ar bobl leol i gynnal sesiynau glanhau yn ddiogel a chadw eu cymuned yn edrych yn hardd. Mae hyn yn cynnwys codwyr sbwriel, siacedi llachar, sachau sbwriel a chylchynnau.\nMae’r hybiau codi sbwriel wedi cael eu sefydlu gan Cadwch Gymru’n Daclus fel rhan o fenter Caru Cymru. Mae Caru Cymru yn fudiad cynhwysol wedi ei arwain gan Cadwch Gymru’n Daclus a phartneriaid awdurdodau lleol i ddileu sbwriel a gwastraff.\nRydym wrth ein bodd yn sefydlu hyb codi sbwriel! Dechreuodd Torfaen Ddiwastraff fel gorsaf ail-lenwi ecogyfeillgar o sied ar waelod fy ngardd ac mae wedi ehangu i fod yn siop ddiwastraff lawn. Rydym yn ceisio gwneud gwahaniaeth yn Nhorfaen trwy leihau faint o wastraff untro sydd yn y sir. Mae llawer o bobl yn cydweithio i wneud newidiadau bach yn dod at ei gilydd i greu rhywbeth enfawr. Os hoffech wneud gwahaniaeth i’ch cymuned, galwch heibio am fwyd ecogyfeillgar, adlenwadau cartref ac i logi cyfarpar codi sbwriel.\nDywedodd Lauren Morse, Sylfaenydd Torfaen Ddiwastraff\nI ganfod mwy am Torfaen Ddiwastraff, ewch i’w gwefan.


Twnnel Milwr - Wicipedia\nTwnel ddraenio er mwyn symud dŵr o'r mwngloddiau plwm o dan Mynydd Helygain ydy Twnel Milwr. Mae'n rhedeg am tua 10 milltir o bentref Cadole, ger Loggerheads, Sir Ddinbych, hyd at Fagillt, Sir y Fflint.\n3 Defnydd amgen\nPlagiwyd yr ardal gan lifogydd yn ystod y 19g ac fe ffurfiwyd Cwmni Tyrchu a Thwnnel Treffynnon-Helygain ym 1896. Roeddent yn gobeithio y gallent ddraenio'r mwnygloddiau'n rhad, drwy ddefnyddio grym disgyrchiant. Sgil-gynnyrch y prosiect oedd agor haenau newydd plwm, yn ogystal a sinc a chalchfaen. Mae'r cyfan yn ymestyn dros gant o gilomedrau ac yn cynnwys system o ogofeydd naturiol.\nNid Twnnel Milwr oedd y cyntaf yn yr ardal. Dechreuwyd ar Dwnnel Helygain ym 1818 gan deulu Grosvenor; estynnwyd yn achlysurol dros y blynyddoedd hyd at bron i bum milltir, a draeniwyd sawl mwynglawdd ganddynt.\nDechreuwyd gwaith ar Dwnnel Milwr ym 1897 o Afon Dyfrdwy ym Magillt, a gyrrwyd y twnnel ar raddiant 1:1000. Roedd angen leinio milltir a hanner cyntaf y twnnel, trwy lo a charreg siâl gyda brics; ar wahân i'r adegau hynny pan roedd yn pasio drwy galchfaen. Erbyn 1908, cyrhaeddodd y twnnel Caeau, dwy filltir o'r afon, ar ffin hawliau mwyn y cwmni. Erbyn hynny, draeniwyd 1.7 miliwn galwyn yn ddyddiol.\nYmestyn[golygu | golygu cod y dudalen]\nGwrthwynebwyd gwaith pellach, yn benodol gan drigolion Treffynnon; pryderant y buasai'r gwaith yn effeithio ar y cyflenwad dŵr, yn arbennig i Ffynnon Santes Gwenffrewi. Caniatawyd estyniad, ond ar 5ed Ionawr, 1917, torrodd y twnnel i lyn tanddaearol, a llifodd deg mil galwyn o ddŵr y munud i'r twnnel. Gostyngodd y lefel trwythiad, a sychodd y ffynnon. Adferwyd y cyflenwad dŵr gan adnewyddiad hen gamlas a adeiladwyd yn y 18g ac ddefnyddir yn wreiddiol i ddraenio dŵr a chludo plwm o hen fwynglawdd. Erbyn 1830, disodlwyd y gamlas gan dramffordd; erbyn heddiw, mae llwybr cyhoeddus yn dilyn hynt y dramffordd. Erbyn 1919, cyrhaeddai'r twnnel bwynt o dan Fynydd Helygain.\nEstynnwyd y twnnel yn raddol, gan gyrraedd Olwyn Goch – yn ymyl Hendre – erbyn 1931, ac agorwyd sawl gwythïen newydd. Diswyddwyd mwyafrif y gweithwyr plwm ym 1938 oherwydd gostwng y pris plwm, ond cloddiwyd calchfaen gan Gwmni Pilkington, rhwng 1939 a 1969, gan greu ogofeydd enfawr i'r dwyrain o Hendre.\nDefnydd amgen[golygu | golygu cod y dudalen]\nYn ystod yr Ail Ryfel Byd, defnyddiwyd dŵr o'r twnnel ar safle Rhydymwyn, lle cynhyrchwyd nwy mwstad, ac un o'r llefydd lle dechreuodd ein antur niwclear yn ystod yr Ail Rhyfel Byd.[angen ffynhonnell] Adeiladwyd rhwydwaith o dramffyrdd ar hyd y twnnel, er mwyn cludo dynion, defnydd a chynnyrch. Defnyddiwyd pŵer batri i yrru'r injans.\nGostyngodd pris plwm ar ôl y rhyfel, ac ailddechreuwyd mwyngloddio ym 1948. Estynnwyd y twnnel i Gadole, yn ymyl Loggerheads, erbyn 1957. Prynwyd y cwmni gan Courtaulds ym 1962 a chynhaliwyd y twnnel er mwyn cyflenwi dŵr i'w ffatri yn Nhreffynnon. Mwyngloddiwyd plwm yn achlysurol hyd at 1977 a chaewyd y twnnel ym 1987.\nFe'i ailagorwyd ym 1992, pan brynwyd y gwaith gan Ddŵr Cymru, a chyflenwir dŵr o hyd i ddiwydiant Cymru.\nErbyn heddiw, mae'r twnnel yn ddeng milltir o hyd ac mae 23 miliwn galwyn o ddŵr yn llifo trwyddo bob dydd.\nThe Milwr Tunnel - Bagillt to Loggerheads 1897 - 1987 gan Cris Ebbs\nGwefan Subterranea Britannica\nGwefan Chris Cowdery\nGwefan Hanes Halkyn\nNodweddion Tirwedd Hanesyddol o wefan Ymddiridolaeth Archeolegol Clwyd-Powys\nWedi dod o "https://cy.wikipedia.org/w/index.php?title=Twnnel_Milwr&oldid=3606742"\nNewidiwyd y dudalen hon ddiwethaf ar 14 Hydref 2017, am 10:04.


Bardd ifanc Merthyr Tudful yn ennill gwobr farddoniaeth Geltaidd – Golwg360\nBardd ifanc Merthyr Tudful yn ennill gwobr farddoniaeth Geltaidd\n19 Rhagfyr 2019 am 07:45 Diweddarwyd 18 Rhagfyr 2019 am 21:11\nMae Morgan Owen wedi ennill gwobr farddoniaeth newydd sbon yn yr ieithoedd Celtaidd.\nFe ddaeth i’r brig yng Ngwobr Pamffledi Barddoniaeth Michael Marks ar gyfer ei gyfrol moroedd/dŵr.\nDerbyniodd ei wobr nos Fawrth ddiwethaf (Rhagfyr 10) yn y Llyfrgell Brydeinig yn Llundain.\nDyma’r tro cyntaf erioed i’r wobr Geltaidd gael ei dyfarnu, ac mae wedi’i noddi gan y Michael Marks Charitable Trust a’r Fonesig Marina Marks.\nRoedd naw o bamffledi’n cystadlu am y wobr, wyth yn y Gymraeg ac un yn y Gernyweg.\nY rhai Cymraeg oedd Mudo gan Cris Dafis, Llanw + Gorwel gan Grug Muse, Neu gan David Greenslade, Golau a Mawr a Cherddi Eraill gan Dyfan Lewis, Cywilydd gan Iestyn Tyne a Hwn ydi’r llais, tybad? gan Caryl Bryn.\nY gyfrol Gernyweg yw Genev Dons gan Tanya Brittain.\n‘Y casgliad mwyaf uchelgeisiol a llwyddiannus’\nYn ôl y Prifardd Dafydd Pritchard, moroedd/dŵr oedd y gyfrol fwyaf uchelgeisiol yn y gystadleuaeth.\n“Dywedwn i mai hwn oedd y casgliad mwyaf uchelgeisiol o gerddi a’r un mwyaf llwyddiannus hefyd… Mae’r cerddi yn gyfoethog o ran ffurf a mynegiant…ac weithiau’n dwyn i gof cerddi Euros Bowen,” meddai.\n“Mae’n dda gweld cymaint o bamffledi barddoniaeth newydd yn Gymraeg a phob un o safon uchel.\n“Gobeithio y gwelwn ni’r un egni ym myd cyhoeddi barddoniaeth yn ystod y flwyddyn newydd.”


Adroddiad effaith Chwarae Cymru 2016 - 2017 by Play Wales - Issuu\nChwarae Cymru ADRODDIAD EFFAITH 2016 - 2017\nCHWARAE CYMRU: ADRODDIAD EFFAITH 2016 - 2017\nAdroddiad y Cadeirydd Rwy’n ysgrifennu’r adroddiad yma ar ganol cynhadledd Ysbryd 2017. Nid am fy mod am ddianc, ond oherwydd bod fy mhen yn llawn ‘sound-bites’ sydd angen imi eu taro ar bapur. Felly, dyma ichi hanner dwsin, a bydd y bobl a’u dywedodd yn gwybod i bwy y maent yn perthyn. Mae’n gyfle hefyd i fyfyrio ar y flwyddyn ddiwethaf. 1.\tFydd lles ddim jesd yn digwydd – mae rhaid ei feithrin a’i warchod Mae’n cynnwys llawer o elfennau – deallusrwydd emosiynol, gwytnwch, cydgysylltiad, a pharch at eraill. Caiff y rhain i gyd eu datblygu trwy chwarae’n rhydd a’u bygwth gan ei ddiffyg. 2.\tRydym angen gwell tystiolaeth a faint yn union yw’r cyfraniad hwnnw Ond nid yw ystadegau, o reidrwydd, yn newid pethau ble fo agweddau wedi ymwreiddio a ble fo arian i’w gael o gadw pethau fel y maent. Mae gan wahanol ofalwyr wahanol ganfyddiadau. Maent angen cymorth unigol, nid fel un categori ar gyfer gwaith ymchwil. 3.\tBeth oedden ni’n arfer ei fwynhau ac rydym bellach wedi ei golli? Pan oeddwn i’n blentyn, byddai mam yn fy ngyrru allan gyda chwpwl o frechdanau a fyddai hi ddim yn disgwyl fy ngweld i wedyn tan amser te. Roeddwn i’n rhydd i archwilio, mynd ar goll a dod o hyd i fy hun eto, yn gorfforol ac yn ysbrydol. Roedd gen i hawl i grwydro. Mae plentyn heddiw’n lwcus i fynd i ben y stryd. 4.\tMae hiraethu’n hawdd – mae’r byd wedi newid Mae plant, yn ein tyb ni, yn fregus. Maen nhw’n ysglyfaeth i bob math o berygl - traffig, pobl ddieithr a gofynion byd cystadleuol. Mae ‘risg’ yn air budr ac mae diwydiant cyfan wedi tyfu allan o’r diwylliant bai, ymgyfreithio a budd ariannol.\n5.\t’Dyw diogelwch ddim yn fantais bob amser – mae’n dibynnu pa ddiogelwch yr ydym yn ei olygu Mae’r graff ar gyfer y gyfradd marwolaeth mewn plentyndod wedi bod yn disgyn ers degawdau, ond mae’r graff ar gyfer damweiniau ffyrdd a hunanniweidio wedi bod yn codi’n gyflym. ’Dyw chwarae ddim yn lladd plant, ond efallai bod diffyg chwarae yn eu lladd - trwy fynd â nhw i bobman yn set gefn y car, a thrwy eu condemnio i unigrwydd sgrin y ffôn symudol a’r cyfrifiadur yn eu hystafell wely. 6.\tMae deilliannau yn bethau fydd yn digwydd yn y dyfodol – o bethau a ddigwyddodd yn y gorffennol Ar y newyddion y bore yma cafwyd adroddiad arall am y modd y gall afiechyd meddwl ddistrywio bywydau oedolion. Mae hadau’r afiechyd hwnnw wedi eu gwreiddio mewn plentyndod, a bydd chwarae’n helpu i’n gwarchod rhag ei ddatblygiad. Mae’n rhoi llwybr amgen inni, yn hytrach na thrais ac anobaith. Felly, dyna ni. Rhestr o wirebau, efallai, ond dyma’r pwynt. Y newyddion da yw’r ffaith bod y mwyafrif o rieni’n gwybod eu bod yn gywir. Y newydd drwg yw mai prin yw’r rhai all eu rhoi ar waith. Maen nhw angen cymorth - trwy ffurfio rhwydweithiau o bobl sy’n meddwl yr un fath, trwy newid yr amgylchedd adeiledig, a thrwy herio agweddau’r rheini sy’n sefyll yn ein ffordd. A dyna’n union y mae Chwarae Cymru’n ceisio ei wneud, fel y darllenwch eto am gylch gorchwyl a doniau’r tîm a’r effaith y maent yn ei gael. Mae chwarae’n hwyl, ond mae gwneud yn siŵr ei fod yn digwydd yn fater difrifol. Ac fel y dywedodd un siaradwr y bore yma, ‘Mae criw Chwarae Cymru yn unigryw’. Digon gwir!\nCynnwys 2016 - 2017 yn gryno\nCyhoeddiadau\t9 Gweithwyr proffesiynol hyddysg\nCydweithredu’n lleol\t12 Aelodaeth\t14 Partneriaeth 16\nCynlluniau ar gyfer y dyfodol: 2017 - 2018\nCyflawniadau: 1998 - 2016\nBwrdd Ymddiriedolwyr 20 Chwarae Cymru Tîm Chwarae Cymru\n2016 - 2017 yn gryno\n‘Mae Chwarae Cymru yn gorff anllywodraethol (NGO) llawn ffocws sy’n canolbwyntio ar bolisi.’\ndatblygwyd a throsglwyddwyd y cymhwyster Dyfarniad Lefel 2 mewn Arfer Gwaith Chwarae\nDiwrnod Chwarae y DU Chwaraeodd 75,000 o blant y tu allan Cofrestrwyd 157 o ddigwyddiadau\nAdolygwyd o Asesiadau Digonolrwydd Cyfleoedd Chwarae awdurdodau lleol\nAm Chwarae Cymru Chwarae Cymru yw’r elusen genedlaethol dros chwarae plant. Rydym yn gweithio i gynyddu ymwybyddiaeth ynghylch angen a hawl plant a phobl ifanc i chwarae ac i hybu arfer dda ar bob lefel o lunio penderfyniadau ac ym mhobman ble y gallai plant chwarae. Rydym yn darparu cyngor ac arweiniad i gefnogi pob un sydd â diddordeb mewn, neu sy’n gyfrifol am ddarparu ar gyfer, chwarae plant fel y bydd Cymru, un dydd, yn wlad ble rydym yn cydnabod ac yn darparu’n dda ar gyfer anghenion chwarae pob plentyn. Ers mis Hydref 2014 (hyd fis Mawrth 2018), mae Llywodraeth Cymru wedi ariannu Chwarae Cymru trwy Grant Polisi Strategol Chwarae Cymru i ddarparu ystod o gefnogaeth strategol i Lywodraeth Cymru, awdurdodau lleol a rhanddeiliaid eraill. Nod cyffredinol y cynllun hwn yw cyflawni potensial cyfleoedd chwarae i gyfrannu tuag at les tymor hir plant a phobl ifanc yng Nghymru. Bydd y cynllun yn cyfrannu at weithrediad llwyddiannus Adrannau 10 ac 11 o Fesur Plant a Theuluoedd (Cymru) 2010. Rydym yn gweithio i sicrhau bod chwarae plant yn cael ei integreiddio’n effeithlon ag amcanion polisi eraill, yn cynnwys trechu tlodi a’r nodau a geir yn Neddf Llesiant Cenedlaethau’r Dyfodol (Cymru) 2015. Mae ein cynllun gweithredol yn ymateb i dystiolaeth gynyddol ynghylch pwysigrwydd chwarae o ran ymdeimlad plant o’u hunain, eu gallu a’r amgylchedd o’u cwmpas.\nAdolygiad ariannol - crynodeb Adroddiadau incwm a gwariant Chwarae Cymru ar gyfer y flwyddyn ariannol yn gorffen Mawrth 2017.\nCyfanswm incwm £422,493 Grantiau\nCynhadledd Ysbryd 2016\nCyfanswm gwariant £397,980 Polisi chwarae, cymorth ac eiriolaeth\nCrynodeb o gyflawniadau 2016 - 2017 Cefnogi blaenoriaethau cenedlaethol\nRydym yn cydweithio’n agos gydag awdurdodau lleol a’u partneriaid i gefnogi gweithrediad y Dyletswydd Digonolrwydd Chwarae, a osodwyd ar awdurdodau lleol gan Lywodraeth Cymru. Mae Chwarae Cymru wedi: ◆◆ Adolygu ac adrodd ar 22 o Asesiadau o Ddigonolrwydd Cyfleoedd Chwarae awdurdodau lleol ◆◆ Hwyluso, gyda Llywodraeth Cymru, dri gweithdy rhanbarthol ar gyfer swyddogion arweiniol digonolrwydd awdurdodau lleol a’u partneriaid ◆◆ Trosglwyddo gweithdy digonolrwydd chwarae traws-bolisi ar gyfer swyddogion o Lywodraeth Cymru ◆◆ Cyfrannu at gerdyn adroddiad Plant Egnïol Iach (PEI) Cymru - roeddem yn aelod o’r grŵp arbenigol oedd yn cynnwys casglu data, cydweithio i bennu graddau i ddangosyddion a chyflwyno canfyddiadau yn y lansiad ◆◆ Cydlynu pedwar cyfarfod o Gyngor Addysg a Hyfforddiant Gwaith Chwarae Cymru (PETC Cymru) er mwyn darparu cyswllt strategol pwysig rhwng SkillsActive, Llywodraeth Cymru a chyflogwyr gwaith chwarae\n‘Mae’r gefnogaeth y byddwn yn ei dderbyn yn gyson oddi wrth Chwarae Cymru’n hanfodol ar gyfer cynnal ffocws a dialog o ran pwysigrwydd chwarae plant, yn enwedig y dyddiau hyn. Rydyn ni mor ffodus yn ein hawdurdod lleol nad oes unrhyw awydd i’n plant a’n pobl ifanc ddioddef o ganlyniad i fesurau cyni. Mae llywio ein ffordd yn llwyddiannus trwy’r dyddiau tywyll hyn yn cael ei gynorthwyo, heb os, gan yr eiriolaeth a’r gefnogaeth leol, ranbarthol a chenedlaethol a dderbynnir oddi wrth Chwarae Cymru.’ Swyddog Datblygu Chwarae\nMae Chwarae Cymru’n un o’r ychydig sefydliadau sydd ar flaen y gad o ran eu dealltwriaeth o destun chwarae ac maent yn gweithio gydag agenda’r llywodraeth a helpu, yn fy marn i, i’w ffurfio. Yn syml iawn, mae’r plant, a’r bobl hynny sy’n gweithio gyda nhw, yn well eu byd oherwydd bodolaeth mudiad fel Chwarae Cymru, allwn ni ddim tanbrisio eu dylanwad.’ Gweithiwr Chwarae ac Ymgynghorydd Chwarae\n◆◆ Ehangu ar drefniadau gweithio llwyddiannus gydag Arolygiaeth Gofal a Gwasanaethau Cymdeithasol Cymru (AGGCC) ◆◆ Datblygu ac ymgynghori ar amrywiol arfau i gefnogi proses archwilio Fframwaith Dyfarnu Ansawdd (QJF) AGGCC ◆◆ Trosglwyddo tri seminar rhanbarthol ar gyfer arolygwyr a darparwyr chwarae mynediad agored iddynt ystyried materion sy’n ymwneud ag arolygon a rheoliadau ◆◆ Cynhyrchu a darparu cymorth i ddarparwyr chwarae mynediad agored ymgymryd â, a chwblhau rhan un Hunanasesiad y Datganiad Gwasanaeth (SASS).\n30,000 YMWELIAD 18,000\nGwefan Mae ein gwefan wrth galon Gwasanaeth Gwybodaeth Chwarae Cymru. Caiff ei diweddaru’n rheolaidd gyda gwybodaeth berthnasol, amserol gan ddenu, rhwng Ebrill 2016 a Mawrth 2017: ◆◆ 30,000 ymweliad ◆◆ 18,000 defnyddiwr ◆◆ 75,000 ymweliad a thudalennau\n‘Mae ansawdd a chynnwys y cyhoeddiadau yr ydych yn eu cynhyrchu a’u dosbarthu i’ch aelodau ac i grwpiau rhanddeiliaid eraill, yn rhagorol. Fel chwaer-sefydliad, byddwn yn defnyddio eich deunyddiau’n aml i’n helpu i ddadlau achos chwarae yn ein gwlad ddatganoledig ninnau. Daliwch ati gyda’r gwaith gwych yr ydym wedi dod i ddibynnu arno ac y byddwn bob amser yn edrych ymlaen i’w ddarllen.’ Prif Swyddog Gweithredol, PlayBoard Northern Ireland\nArolwg Gwerthuso Chwarae Cymru Sut mae cefnogaeth Chwarae Cymru wedi cyfrannu at eich gallu chi / gallu eich sefydliad i sicrhau canlyniadau gwell ar gyfer chwarae plant? TRI ATEB UCHAF\nRydym yn sicrhau bod ein cefnogwyr, oddeutu 2,673 o dderbynwyr sydd â diddordeb uniongyrchol mewn chwarae plant, yn derbyn y wybodaeth ddiweddaraf ar ffurf e-byst sy’n cynnwys newyddion a gwybodaeth gyfredol, yn cynnwys:\n1,460 yn hoffi Cynnydd o 34%\n3,954 o ddilynwyr Cynnydd o 6%\nYn ystod y flwyddyn fe wnaethom ddatblygu a dosbarthu amrywiaeth o gyhoeddiadau i gynorthwyo i hysbysu’r rhai sydd â diddordeb mewn neu gyfrifoldeb am chwarae plant.\nCylchgrawn Chwarae dros Gymru Fe’i cyhoeddir ddwywaith y flwyddyn a’i ddosbarthu ar ffurf papur ac yn electronig i oddeutu 4,109 o ddarllenwyr. Hydref 2016 Mae’r rhifyn Cymunedau chwareus yn cynnwys: ◆◆ Gwneud amser i chwarae yn y gymuned ◆◆ Syniadau eiriolaeth i oresgyn rhwystrau rhag chwarae ◆◆ Chwarae, ymdrechu, ffynnu – mynd i’r afael â Phrofiadau Niweidiol yn ystod Plentyndod drwy chwarae ◆◆ Gwireddu’r hawl i chwarae ar lefel ryngwladol.\nGwanwyn 2017 Mae’r rhifyn Chwarae a thechnoleg ddigidol yn cynnwys: ◆◆ Chwarae a’r plwg: agwedd gwaith chwarae tuag at amser sgrin mewn chwarae plant ◆◆ CCUHP – diweddariad ar gyfer yr oes ddigidol – Yr Athro Sonia Livingstone ◆◆ Amser sgrin: pwy sydd wir ar fai? – Mark Sears, The Wild Network ◆◆ Chwalu chwedlau chwarae digidol.\nTaflenni gwybodaeth Cyfranogaeth ac ymgynghori gyda phlant – mae’n archwilio cyfranogaeth ac ymgynghori gyda phlant yng nghyd-destun gwaith chwarae. Mae hefyd yn anelu i ystyried pam a sut fyddwn ni’n ymgynghori â phlant mewn ffordd ystyrlon heb gwtogi ar eu hamser a’u rhyddid i chwarae’n ddiangen. Hybu gweithgarwch corfforol trwy chwarae’r tu allan mewn lleoliadau blynyddoedd cynnar – mae’n archwilio sut fydd chwarae’n cyfrannu at les corfforol plant a sut y gall ymarferwyr y blynyddoedd cynnar ddarparu caniatâd, amser a lle, yn ogystal â sicrhau bod deunyddiau ar gael, ar gyfer chwarae. Mae hefyd yn cynnig cyngor ymarferol ar gyfer bod yn synhwyrol ynghylch iechyd a diogelwch.\nAwgrymiadau anhygoel Gwneud amser i chwarae – rydym yn eiriol dros fabwysiadu agwedd rad tuag at wneud y gorau o amser rhydd plant. Awgrymiadau anhygoel ar gyfer Diwrnod Ystafell Ddosbarth Tu Allan – mae ysgolion sy’n cymryd rhan yn ymrwymo i dreulio oleiaf un wers y tu allan yn ystod y dydd. Mae’n cynghorion yn eiriol am ddiwrnod chwareus mewn ysgolion.\nFfocws ar chwarae Rhaglen Teuluoedd yn Gyntaf – sut y gall gwasanaethau chwarae a gwaith chwarae ymdrin â bylchau mewn darpariaeth gwasanaethau ar gyfer rhieni a phobl ifanc yn ogystal â chyfrannu tuag at atal Profiadau Niweidiol yn ystod Plentyndod (ACEs) a lleddfu’r effaith ar blant a phobl ifanc sy’n byw mewn amgylchiadau anodd.\nDyfarniad Lefel 2 mewn Ymarfer Gwaith Chwarae Fe dderbyniom ariannu oddi wrth Lywodraeth Cymru i ddatblygu’r Dyfarniad Lefel 2 mewn Ymarfer Gwaith Chwarae. Yn ystod haf 2016, fe wnaethom weithio gyda grŵp llywio yn cynnwys Clybiau Plant Cymru Kids’ Clubs, SkillsActive, Addysg Oedolion Cymru | Adult Learning Wales ac Agored Cymru (corff dyfarnu) i ddatblygu unedau’r cymhwyster. Mae’r dyfarniad yn ateb gofynion cofrestru ar gyfer: pobl sy’n gweithio mewn cynlluniau chwarae dros y gwyliau mewn rolau an-oruchwyliol a phobl sy’n gweithio gyda phlant wyth i ddeuddeg oed mewn lleoliadau gofal plant blwyddyn gron, o’i feddu ochr-yn-ochr â chymhwyster gofal plant lefel 2. Mae hefyd yn cael ei ystyried yn ddatblygiad proffesiynol achrededig gwerthfawr ar gyfer pobl sy’n gweithio mewn amrywiol rolau perthynol, yn cynnwys: cynorthwywyr addysgu, goruchwylwyr awr ginio, gweithwyr ieuenctid a staff datblygu chwarae. Trosglwyddwyd cwrs cyntaf L2APP i garfan o ddysgwyr yng Nghaerdydd, a hynny dros dridiau ym mis Chwefror 2017 gan Addysg Oedolion Cymru | Adult Learning Wales. Mynychodd dysgwyr o bob cwr o’r gynulleidfa darged, yn cynnwys: cynlluniau chwarae dros y gwyliau, clybiau ar ôl ysgol, clybiau ieuenctid, datblygu chwaraeon ac ysgolion. Wedi cwblhau’r rhan a addysgir o’r cwrs, bydd dysgwyr yn cwblhau tasgau asesu ymarferol ac 20 awr o ymarfer gwaith chwarae i dystio i’w gallu i roi eu gwybodaeth ar waith. Yn y sesiwn olaf, roedd y dysgwyr yn siarad eisoes am sut yr oedd y cwrs wedi newid y modd y maent yn meddwl am chwarae a sut y byddant yn gweithio gyda phlant yn y dyfodol.\nMae Chwarae Cymru’n gweithio’n agos gydag Addysg Oedolion Cymru | Adult Learning Wales i drosglwyddo L2APP ar draws Cymru i bawb sydd ei angen. ‘Uchafbwyntiau’r cwrs: gwrando ar brofiadau pobl eraill a myfyrio ar fy arfer gwaith chwarae fy hun … mae’r cwrs yn wych, yn ddealladwy ac yn hawdd iawn i gael mynediad iddo.’\n‘Mae’r cwrs yma wedi fy nysgu am y wybodaeth sy’n sail i waith chwarae a’r rheswm pam fod plant yn chwarae … ac mae wedi fy nysgu hefyd am ymyrraeth a sut y mae oedolion yn dueddol o ymyrryd gormod. Trwy’r cwrs hwn rwyf wedi datblygu fy ngwybodaeth a chymryd cam yn ôl er mwyn caniatáu i’r plant chwarae’n fwy rhydd.’\nLefel 1 mewn Gwaith Chwarae – Agored Cymru Rydym wedi gweithio gydag Addysg Oedolion Cymru | Adult Learning Wales i ddatblygu deunyddiau cwrs a dulliau asesu ar gyfer cwrs Lefel 1 mewn Gwaith Chwarae, Agored Cymru. Mynychodd dwsin o ddysgwyr gwrs ym mis Rhagfyr 2016 ym Merthyr Tudful. Bwriedir i’r cwrs ddarparu dysgwyr gyda chyflwyniad syml i waith chwarae ac mae’n paratoi’r ffordd i ddysgwyr symud ymlaen i ddysg gwaith chwarae pellach.\n‘Fe wnes i fwynhau’r cwrs yn fawr iawn ac rydw i’n edrych ymlaen yn arw at gymryd rhan yn Lefel 2 pryd, ac os, y daw cyfle.’\nDigwyddiadau Trwy gydol y flwyddyn fe wnaethom gefnogi datblygiad, trefnu a chynnal nifer o gynadleddau, seminarau a chyfleoedd DPP ar gyfer y sector chwarae a gwaith chwarae ehangach, gan gynnwys: ◆◆ Ysbryd 2016: Cymunedau chwareus (Caerdydd) – cafodd 108 o gyfranogwyr eu haddysgu gan areithiau allweddol, rhyngwladol, ysbrydoledig gan siaradwyr yn cynnwys Dr Jan Van Gils a Dr Stuart Lester a chymryd rhan mewn 10 gweithdy ar bynciau’n cynnwys: chwarae yn yr amgylchedd naturiol, digonolrwydd chwarae trwy leisiau’r plant, a chwarae stryd: chwalu chwedlau, heriau a phosibiliadau. ‘Gwych, safon unigryw – digwyddiad allweddol ar gyfer chwarae a phobl sy’n ymwneud â chwarae.’\n◆◆ Seminar Digonolrwydd Chwarae – mewn partneriaeth â thîm Datblygu Chwarae a Gwasanaethau Hamdden Sir y Fflint, fe drefnom y seminar yma i archwilio sut y gall pob un, y mae eu gwaith yn effeithio ar chwarae plant, weithio gyda’i gilydd i wneud Sir y Fflint yn sir fwy chwaraegyfeillgar. Adeiladodd y sesiwn ar yr hyn oedd wedi ei gyflawni hyd yma ac i feddwl ymlaen i sut y gellid cynnal y momentwm er mwyn parhau i wneud Sir y Fflint yn fan iach ar gyfer chwarae. ‘Diolch ichi am gyfle rhwydweithio gwych. Mae wedi fy helpu i sylweddoli bod ein nodau a’n amcanion yn debyg i rai mudiadau eraill ac adrannau eraill o’r cyngor ac y byddem yn cyflawni mwy trwy rwydweithio a gweithio gyda’n gilydd.’\n◆◆ Fforwm Gweithwyr Chwarae 2016 (Aberhonddu) – mynychodd 35 o gyfranogwyr y digwyddiad deuddydd yma sy’n rhoi cyfle i staff o feysydd chwarae antur a phrosiectau chwarae rannu arfer dda a dysgu a datblygu sgiliau ymarferol i gefnogi plant sy’n chwarae. Eleni, roedd y fforwm yn agored i gyfranogwyr o’r tu allan i Gymru a chroesawyd gweithwyr chwarae o Fryste, Watford a Swydd Henffordd. ‘Cyfle gwych ac unigryw i weithwyr chwarae ddod at ei gilydd, rhannu syniadau a dathlu gwaith chwarae. Mae’r fforwm wir yn cynrychioli gwaith chwarae ac mae ei natur “anffurfiol” yn hybu ymdeimlad o gymuned a chyfle i adfywio.’ ◆◆ Bywyd Cartref 2017 (Conwy) – Ym mis Mawrth 2017, fe wnaethom gydweithio gyda Rhwydwaith Swyddogion Chwarae Gogledd Cymru i gynnal ail gynhadledd Bywyd Cartref. Nod y digwyddiad oedd gwella’r amodau ar gyfer chwarae yn ac o amgylch y cartref, a denodd 57 o gyfranogwyr sy’n gweithio gyda theuluoedd mewn cyd-destun cymorth i deuluoedd, datblygu cymunedol, y blynyddoedd cynnar a gwaith cymdeithasol. ‘Cynhadledd wych y gwnes ei mwynhau’n fawr iawn! Cyflwyniad, tempo a chyfuniad rhagorol o weithgareddau.’\nYn ogystal â’r gronfa eang o wybodaeth a ddarperir trwy ein gwefan, rydym yn amcangyfrif inni dderbyn ac ymateb i tua 1000 o ymholiadau dros y ffôn a thrwy e-bost oddi wrth rieni, aelodau etholedig, dysgwyr, ysgolion a mudiadau bychain yn ystod y flwyddyn ddiwethaf. Mae’r ymholiadau y gwnaethom ymateb iddynt trwy ddarparu gwybodaeth, cyngor a chyfeirio’n cynnwys:\nAchubwyr Lle Gwag Mae Achubwyr Lle Gwag yn brosiect a ariennir gan y Loteri FAWR i gefnogi tenantiaid pedair o gymdeithasau tai de Cymru i drawsnewid mannau agored yn eu cymunedau. Trwy’r prosiect, mae Chwarae Cymru wedi cefnogi grŵp o denantiaid yn Oakwood, Maesteg i ymgynghori ar gynlluniau i ddatblygu ardal newydd i chwarae ar olwynion.\n◆◆ Cymwysterau addas ar gyfer lleoedd chwarae a gofal plant sydd wedi eu cofrestru â AGGCC ◆◆ Cyngor ariannu ar gyfer prynu offer chwarae a datblygu ardaloedd chwarae mewn cymunedau ◆◆ Cymwysterau perthnasol sy’n ofynnol ar gyfer rhedeg cynllun chwarae ◆◆ Dysgwyr sydd am ymgymryd â hyfforddiant gwaith chwarae, a chymwysterau lefel 3 yn benodol ◆◆ Ymholiadau ymchwil oddi wrth fyfyrwyr astudiaethau plentyndod a gwaith chwarae ◆◆ Cyngor ariannu ar gyfer darpariaeth gwaith chwarae ◆◆ Cefnogaeth ar gyfer achub caeau chwarae ysgolion ◆◆ Cyngor ar lain o dir neu ofod chwarae (fel arfer oddi wrth gymdeithasau tai) ◆◆ Hysbysebu swyddi, yn arbennig cynlluniau chwarae haf ◆◆ Llythyrau o gefnogaeth i gymunedau sy’n ymgyrchu am ardaloedd chwarae ac ar gyfer ceisiadau ariannu.\nAdolygir yr ymholiadau hyn yn rheolaidd a’u defnyddio i hysbysu ychwanegu gwybodaeth\n‘Bydd y cyfleoedd i chwarae y byddwn yn eu darparu ar gyfer plant yn effeithio’n sylweddol ar y genhedlaeth nesaf – a’r ddealltwriaeth yma y mae Chwarae Cymru wedi ei roi i ni fel cymdeithas dai. Maent wedi ymgysylltu’n llwyddiannus gydag aelodau’r gymuned a rhoi’r wybodaeth a’r hyder iddynt fynnu bod chwarae ar yr agenda.’ Tai Cymoedd i’r Arfordir Diwrnod Chwarae Mae Diwrnod Chwarae’n ddathliad blynyddol yn y DU. Fe’i cydlynir gan Chwarae Cymru, Play England, Play Scotland a PlayBoard Northern Ireland. Mae Chwarae Cymru’n cynrychioli Cymru ar Grŵp Llywio Diwrnod Chwarae sy’n cydlynu’r ymgyrch flynyddol. Yn Chwarae Cymru rydym yn ystyried Diwrnod Chwarae fel cyfle i gynyddu ymwybyddiaeth ynghylch pwysigrwydd chwarae plant a’r angen am ddarpariaeth chwarae o safon bob dydd o’r flwyddyn ym mhob ardal o Gymru.\nRhaglen Datblygiad Proffesiynol Merthyr Buom yn llwyddiannus gyda’n cais i raglen Arian i Bawb Cymru, y Gronfa Loteri FAWR, i drosglwyddo Rhaglen Datblygiad Proffesiynol ym Merthyr Tudful gyda Stuart Lester a Wendy Russell o Brifysgol Swydd Gaerloyw. Daeth y Rhaglen Datblygiad Proffesiynol ag amrywiol randdeiliaid o awdurdodau lleol a’r drydedd sector ynghyd i ystyried sut y mae eu meysydd gwaith yn ymateb i flaenoriaethau o fewn y cynllun gweithredu digonolrwydd chwarae ac yn cyfrannu at ddyletswydd statudol yr awdurdod lleol i sicrhau cyfleoedd chwarae digonol. ‘Mae’r archwiliad o chwarae o ran rhyngweithiad dyddiol plant gyda’r byd o’u hamgylch wedi galluogi unigolion i ail-archwilio eu dealltwriaeth o chwarae. Trwy’r agwedd yma, mae’r rhaglen wedi creu cysylltiad cryfach rhwng sut y gall adrannau’r awdurdod lleol a sefydliadau partner effeithio ar greu amgylcheddau er mwyn i chwarae gael ei gydnabod, ei hybu, ei gefnogi a’i annog gan y gymuned.’ Rheolwr Blynyddoedd Cynnar ac Ieuenctid, Cyngor Bwrdeistref Sirol Merthyr Tydfil Llecyn Concrid – Field of Plinths Cydweithiodd Chwarae Cymru gyda myfyrwyr o Brifysgol Metropolitan Caerdydd i adfywio gofod awyr agored concrid trist nad oedd yn cael ei ddefnyddio ar gampws y brifysgol a’i drawsnewid yn ofod awyr agored lliwgar ar gyfer chwarae, dysgu ac addysgu. Galwodd y prosiect am gynllun creadigol ar gyfer storio rhannau rhydd i gefnogi chwarae plant. Fe ddyluniodd y tîm o fyfyrwyr o Ysgol Gelf a Dylunio Caerdydd elfennau storio oedd yn addas i gadw rhannau rhydd. Mae’r gofod o fudd sylweddol i fyfyrwyr y cyrsiau Astudiaethau Plentyndod Cynnar ac Astudiaethau Addysg Gynradd gan ei fod yn cynnig gofod ychwanegol ar gyfer cynnal gweithdai gyda myfyrwyr, athrawon, disgyblion ysgol a’r gymuned leol.\n‘Mae gweithio mewn partneriaeth broffesiynol gyda Chwarae Cymru’n parhau i gyfoethogi a bywiogi ein darpariaeth ar gyfer y myfyrwyr BA (Anrh) Astudiaethau Plentyndod Cynnar ac Astudiaethau Addysg Gynradd. Mae Chwarae Cymru’n darparu cefnogaeth gyfredol, allweddol a beirniadol i’n myfyrwyr a’n staff trwy gefnogi ein mentrau cymunedol a thrwy drosglwyddo darlithoedd byw i’n carfannau o fyfyrwyr, gan effeithio’n gadarnhaol ar eu harfer yn awr ac i’r dyfodol.’ Uwch-ddarlithydd mewn Addysg ac Astudiaethau Plentyndod Cynnar, Prifysgol Metropolitan Caerdydd Deunyddiau asesu risg-budd Rydym wedi gweithio gyda thîm Datblygu Chwarae Wrecsam, darparwyr gwaith chwarae a Playful Futures i gyhoeddi deunyddiau rheoli risg dynamig sy’n canolbwyntio ar strwythurau hunanadeiladu ac ymddygiadau chwarae cyffredin. Pecyn Cymorth – Access to Play for Children in Situations of Crisis Comisiynodd yr International Play Association (IPA) Chwarae Cymru i ddatblygu Access to Play for Children in Situations of Crisis – pecyn cymorth ar gyfer staff, rheolwyr a llunwyr polisïau er mwyn cefnogi chwarae mewn sefyllfaoedd o argyfwng. Mae’r pecyn cymorth wedi ei anelu at bobl a sefydliadau sy’n gweithio mewn sefyllfaoedd o argyfwng, yn cynnwys sefyllfaoedd ble mae rhyfela, neu drychinebau dyngarol, naturiol ac o waith dyn, fel eu bod mewn gwell sefyllfa i ddeall a chefnogi cyfleoedd chwarae plant a leolir yn y gymuned. ‘Mewn argyfwng, bydd cyfleoedd i chwarae o gymorth mawr i blant adennill ymdeimlad o normalrwydd a llawenydd wedi iddynt brofi colled, afleoliad a thrawma. Pleser o’r mwyaf yw cael cydweithio gyda Chwarae Cymru unwaith eto i greu adnodd i gefnogi pobl yn yr ennyd honno pan fyddant yn sylweddoli mai chwarae yw’r union beth sydd angen i’r plant ei wneud.’ Llywydd, International Play Association\nAelodaeth Mae Chwarae Cymru yn fudiad i aelodau. Gofynnir i bob aelod sy’n ymuno, i ymrwymo i’r Egwyddorion Gwaith Chwarae a Pholisi Chwarae Llywodraeth Cymru. Yn 2016-2017 roedd gennym 86 o aelodau, yn cynnwys: ◆◆ Awdurdodau lleol ◆◆ Cynghorau tref a chymuned ◆◆ Prifysgolion a cholegau ◆◆ Cymdeithasau chwarae lleol a rhanbarthol ◆◆ Clybiau ar ôl ysgol, clybiau brecwast, cynlluniau chwarae gwyliau’r ysgol a meithrinfeydd ◆◆ Cwmnïau masnachol ◆◆ Mudiadau cenedlaethol yng Nghymru ac yn rhyngwladol ◆◆ Unigolion fel gweithwyr chwarae, hyfforddwyr gwaith chwarae, athrawon a darlithwyr.\nMae aelodaeth gyswllt yn agored i bob mudiad ac unigolyn sy’n byw yng Nghymru. Mae aelodaeth gyswllt ryngwladol yn agored i unrhyw fudiad neu unigolyn sy’n byw neu’n gweithio’r tu allan i Gymru hoffai gefnogi gwaith Chwarae Cymru. Ceir cyfyngiadau ar y buddiannau aelodaeth oherwydd ein bod fel elusen wedi ein cofrestru i weithio er budd trigolion Cymru.\n‘Mae bod yn aelod o sefydliad cenedlaethol sy’n cynrychioli chwarae plant yn gaffaeliad gwerthfawr … Mae diweddariadau a gwybodaeth barhaus am ddeddfwriaethau’n werthfawr dros ben. Mae cylchlythyrau, bwletinau, cyhoeddiadau a gwaith ymchwil hefyd yn fantais fawr i ni fel tîm bychan, ac rydym yn gwybod y gallwn alw ar y staff i’n cynorthwyo gydag unrhyw beth sy’n ymwneud â chwarae. Heb Chwarae Cymru fydden ni ddim wedi cael y fath lwyddiant yng Nghymru fel gwlad. Rydym yn gwybod eu bod yn allweddol wrth gynorthwyo Llywodraeth Cymru i fod y wlad gyntaf i fabwysiadu strategaeth a pholisi chwarae. Diolch o galon, rydych yn gwneud gwaith neilltuol yn lobïo ac ymgyrchu dros hawl plant i chwarae.’ Swyddog Cymorth Datblygu / Swyddog Datblygu Chwarae\n‘Y prif beth yr ydw i’n ei gael o fod yn aelod o Chwarae Cymru yw cefnogaeth, mae rhywun ben arall y ffôn bob amser os ydw i angen cyngor. Mae eu deunyddiau, taflenni briffio a chylchgronau wedi bod yn hynod o ddefnyddiol wrth eiriol dros chwarae gyda gweithwyr proffesiynol eraill a rhieni.’ Hyfforddwr Gwaith Chwarae\nYn 2016-2017 fe wnaeth ein haelodau elwa trwy dderbyn: ◆◆ Hysbysiadau ynghylch ymgynghoriadau allweddol a thrwy gyfrannu eu mewnbwn hwy i’n hymatebion ◆◆ Gwybodaeth reolaidd am ddatblygiadau ac ymchwil newydd ◆◆ Pris gostyngedig i gyfranogwyr yn ein digwyddiadau ◆◆ Prisiau gostyngedig ar ein cyhoeddiadau.\n‘Chwarae Cymru yw’r arweinydd chwarae ac mae wastad ar y blaen o ran eiriol dros chwarae. Rydym yn ddiolchgar bod Chwarae Cymru mor agored wrth rannu gwybodaeth am chwarae ac arfer gorau, ar lefelau polisi a darparu chwarae. Rydym yn teimlo bod Chwarae Cymru’n ffynhonnell adnoddau y byddwn wastad yn ymweld â hi am y wybodaeth ddiweddaraf a syniadau i ysbrydoli’n harfer yn lleol. Diolch Chwarae Cymru am yr hyn yr ydych wedi ei gyflawni.’ Cyfarwyddwr Gweithredol, Playright (Hong Kong)\nPrin iawn yw’r sefydliadau y gallwch fod yn aelod ohonynt gyda’r ddealltwriaeth bod hawl plant i chwarae’n elfen greiddiol ohono. Daw hyn i’r amlwg ym mhob un o gyhoeddiadau a digwyddiadau Chwarae Cymru … Mae bod yn aelod wedi fy helpu yn fy ngwaith proffesiynol fy hun, gan ddysgu o’r ystod eang o wybodaeth a gyhoeddir gan Chwarae Cymru trwy ei gylchlythyrau, ei daflenni gwybodaeth a’i ddigwyddiadau.’ Ymgynghorydd Chwarae\n‘Mae Chwarae Cymru yn gorff anllywodraethol (NGO) llawn ffocws, sy’n canolbwyntio ar bolisi.’ Grŵp Monitro CCUHP Cymru Adroddiad i Bwyllgor y Cenhedloedd Unedig ar Hawliau’r Plentyn\nPartneriaid Yn ogystal â chefnogi trosglwyddo rhaglenni Llywodraeth Cymru, yn ystod 2016-2017 rydym wedi gweithio mewn partneriaeth / cydweithrediad â’r mudiadau canlynol ar brosiectau penodol: ◆◆ Addysg Oedolion Cymru | Adult Learning Wales ◆◆ Cartrefi Cymoedd i’r Arfordir ◆◆ Cefnogaeth Gymunedol a Gwirfoddol Conwy (CVSC) ◆◆ Children’s Play Policy Forum ◆◆ Clybiau Plant Cymru Kids’ Clubs ◆◆ Cymdeithas Tai Cymoedd i’r Arfordir ◆◆ Cymdeithas Darparwyr Cyn-ysgol Cymru ◆◆ Cymwysterau Cymru ◆◆ Cyngor Bwrdeistref Sirol Merthyr Tudful ◆◆ Cyngor Sir y Fflint ◆◆ Diwrnod Chwarae ◆◆ Gofal Cymdeithasol Cymru ◆◆ Grounds for Learning, Yr Alban ◆◆ Iechyd Cyhoeddus Cymru ◆◆ Inspiring Scotland ◆◆ International Play Association (IPA) ◆◆ International Play Association EWNI (Cymru, Lloegr a Gogledd Iwerddon) ◆◆ Learning through Landscapes ◆◆ Play England ◆◆ Playful Futures ◆◆ Play Safety Forum ◆◆ Play Scotland ◆◆ PlayBoard Northern Ireland ◆◆ Prifysgol Abertawe ◆◆ Prifysgol Caerdydd ◆◆ Prifysgol Manceinion ◆◆ Prifysgol Metropolitan Caerdydd ◆◆ Prifysgol Swydd Gaerloyw ◆◆ Prosiect Achubwyr Lle Gwag ◆◆ Scottish Qualifications Authority (SQA) ◆◆ Sioned Williams Landscape Design ◆◆ SkillsActive ◆◆ Tîm Datblygu Chwarae Cyngor Bwrdeistref Sirol Wrecsam\nCynlluniau ar gyfer y dyfodol: 2017 - 2018 Bydd Chwarae Cymru’n parhau i weithio i hybu chwarae plant, i weithredu fel eiriolwr dros blant a’u hanghenion chwarae. Tan fis Mawrth 2018, bydd Llywodraeth Cymru yn ariannu Chwarae Cymru trwy Grant Polisi Strategol Chwarae Cymru i ddarparu ystod o gefnogaeth strategol i Lywodraeth Cymru, awdurdodau lleol a rhanddeiliaid eraill.\nRydym yn rhagweld y bydd yr ariannu yma’n ein galluogi i ymgymryd â’r canlynol:\nI sicrhau bod y gwasanaethau hyn yn cael eu datblygu a’u trosglwyddo mor effeithlon a phosibl byddwn yn:\nDatblygu, lansio a chynnal gwefan newydd sydd wedi ei hanelu at y cyhoedd\nGweithredu cynllun hunan-asesu ansawdd ar draws y mudiad ac yn gweithio tuag at achredu\nParhau i drosglwyddo gwasanaeth cyfathrebiadau sydd wedi ei anelu at ein etholaeth eang trwy ddarparu cyhoeddiadau â ffocws, e-byst uniongyrchol, gwefan gyda’r wybodaeth ddiweddaraf ac ymgysylltu trwy gyfryngau cymdeithasol\nCyfrannu tuag at ac hysbysu eiriolaeth leol, cenedlaethol a rhyngwladol trwy waith prosiect ac aelodaeth pwyllgorau a grwpiau\nCefnogi awdurdodau a mudiadau trydydd sector i gymryd rhan ac ymateb i bolisi cenedlaethol trwy ddigwyddiadau, hwyluso rhwydweithiau a chyngor\nGweithredu a monitro ein cynllun datblygu’r gweithlu, Gweithlu chwarae-gyfeillgar i Gymru.\nCyflawniadau: 1998 - 2017 Ers 1998 mae Chwarae Cymru wedi eiriol ac ymgyrchu’n llwyddiannus dros chwarae, ac wedi annog a chefnogi Llywodraeth Cymru i sicrhau ymrwymiadau cwbl arloesol ar ran plant.\nRhagor o gyllid ar gyfer chwarae plant ◆◆ Yn 2000, yn dilyn lobïo gan Chwarae Cymru, dosbarthodd Llywodraeth Cynulliad Cymru Grant Chwarae o £1 filiwn i greu darpariaeth chwarae mynediad agored wedi ei staffio. Er mai’r bwriad yn wreiddiol oedd i’r ariannu yma fod ar gael am flwyddyn yn unig, parhaodd y grant fel elfen o gyllid grant gwahanol yn y blynyddoedd ers hynny. ◆◆ Yn 2006, derbyniodd Chwarae Cymru gytundeb tair blynedd ar gyfer helpu i drosglwyddo rhaglen Chwarae Plant £13 miliwn Cronfa’r Loteri FAWR, i gefnogi cynyddu cynhwysedd a phrosiectau chwarae strategol yng Nghymru. ◆◆ Yn ddiweddarach, cefnogodd Chwarae Cymru awdurdodau lleol i wneud y defnydd gorau o ariannu oedd ar gael trwy’r Grant Cynyddu Cyfleoedd i Chwarae yn 2014, 2015 a 2017.\n◆◆ Mae Chwarae Cymru wedi parhau i gydweithio gyda Llywodraeth Cymru i sicrhau bod hyfforddiant a chymwysterau gwaith chwarae’n ateb anghenion y gweithlu. Mae’r gwaith yma wedi cynnwys datblygu dau gymhwyster sydd wedi eu hanelu at y bobl hynny sy’n gweithio mewn cynlluniau chwarae dros y gwyliau – Dyfarniad Lefel 2 mewn Arfer Gwaith Chwarae (L2APP) a Dyfarniad Lefel 3 mewn Rheoli Cynlluniau Chwarae’n Ystod Gwyliau’r Ysgol (MAHPS) (Agored Cymru).\nGolyga hyn i gyd fod y bobl sy’n gweithio gyda’n plant wedi derbyn yr hyfforddiant gorau posibl. Gwell ymwybyddiaeth o chwarae ◆◆ Trwy’r wefan a thrwy gyhoeddi e-fwletinau rheolaidd, cylchgronau, taflenni gwybodaeth, llyfrau a phosteri, mae Chwarae Cymru’n hyrwyddo chwarae plant yn eang iawn. Caiff ein gwefan ei hystyried yn rhyngwladol fel un o’r rhai mwyaf effeithlon wrth gyflwyno gwybodaeth amserol am chwarae plant. ◆◆ Mae Chwarae Cymru’n darparu hyfforddiant, seminarau a chynadleddau ar gyfer pawb sy’n darparu a chefnogi chwarae plant – gan gynnwys Cynhadledd Fyd-eang 2011 yr International Play Association (IPA). ◆◆ Derbyniodd Prif Weinidog Cymru, Carwyn Jones AC, Wobr Hawl i Chwarae’r IPA ar ran pob un yng Nghymru sy’n ymdrechu i wneud Cymru’n\nwlad chwarae-gyfeillgar. Cymru yw’r wlad gyntaf i dderbyn y wobr arobryn yma. Arweiniodd hyn at weld Chwarae Cymru’n sefydlu ymgyrch Cymru – Gwlad Chwarae-gyfeillgar. ◆◆ Cefnogodd Chwarae Cymru waith yr IPA gyda Phwyllgor y Cenhedloedd Unedig ar Hawliau’r Plentyn i ddrafftio a mabwysiadu Sylw Cyffredinol sy’n egluro i lywodraethau ar draws y byd ystyr a phwysigrwydd Erthygl 31 o’r Confensiwn ar Hawliau’r Plentyn. Gweithiodd Chwarae Cymru gyda phlant Cymru i ddatblygu adnoddau i hyrwyddo’r hawliau a amlinellir yn Erthygl 31 o GCUHP ar ran yr IPA i gyd-fynd â lansiad y Sylw Cyffredinol. ◆◆ Gweithiodd Chwarae Cymru gyda Phrifysgol Swydd Gaerloyw i gynhyrchu dau adroddiad sy’n cyflwyno canfyddiadau dau brosiect ymchwil graddfa fechan, y cyntaf yn archwilio sut y bu i awdurdodau lleol ymateb i gyflwyno’r ddyletswydd i asesu cyfleoedd chwarae digonol ar gyfer plant, a’r ail yn brosiect dilynol yn edrych yn ôl dros y flwyddyn flaenorol ac ymlaen at gychwyn ail ran y Ddyletswydd, i sicrhau cyfleoedd chwarae digonol ar gyfer plant.\nBwrdd Ymddiriedolwyr Chwarae Cymru - llywodraethu Mae gennym Fwrdd Ymddiriedolwyr sy’n goruchwylio rhedeg Chwarae Cymru er mwyn sicrhau ein bod yn cyflawni ein amcanion mewn modd effeithiol ac effeithlon yn unol â’r gyfraith. Ceir hefyd nifer o Sylwedyddion i’r Bwrdd sy’n cefnogi’r Ymddiriedolwyr ond sydd yn ddibleidlais. Caiff ein Ymddiriedolwyr eu hethol gan ein haelodau, neu eu cyfethol i gynrychioli maes arbenigedd penodol. (fel o fis Mawrth 2017)\nBwrdd yr Ymddiriedolwyr Dr Anne Crowley Brenda Davis Yr Athro David Egan Prifysgol Metropolitan Caerdydd Malcolm King Yr Athro Ronan Lyons Prifysgol Cymru, Abertawe John Rose Dr Mike Shooter CBE (Cadeirydd) Seiciatrydd Ymgynghorol (wedi ymddeol)\nBen Tawil Ludicology Keith Towler Yr Athro Elspeth Webb\nMudiadau sy’n Sylwedyddion Steve Cushen Cymdeithas Llywodraeth Leol Cymru Richard Tobutt SkillsActive Cymru Catriona Williams OBE Plant yng Nghymru\nTîm Chwarae Cymru (ym mis Mawrth 2017) Mike Greenaway Cyfarwyddwr Martin King-Sheard Swyddog Datblygu’r Gweithlu Marianne Mannello Cyfarwyddwraig Cynorthwyol (Polisi, Cymorth ac Eiriolaeth) Kathy Muse Rheolwraig Swyddfa Ruth O’Donoghue Swyddog Cyllid Angharad Wyn Jones Rheolwraig Cyfathrebiadau\nAdroddiad effaith Chwarae Cymru 2016 - 2017\nMae’r adroddiad effaith yn cynnig trosolwg o waith a chyflawniadau Chwarae Cymru dros y flwyddyn ddiwethaf wrth eiriol dros chwarae plant....


Polisi Cwcis a Phreifatrwydd - Wrexham Carnival of Words\nDyma hysbysiad preifatrwydd Gŵyl Geiriau Wrecsam. Yn y ddogfen hon mae’r geiriau “ni” ac “ein” yn cyfeirio at Ŵyl Geiriau Wrecsam.\nHysbysiad yw hwn i roi gwybod i chi am ein polisi sy’n ymwneud â’r holl wybodaeth rydym yn ei chofnodi amdanoch. Mae’n nodi’r amodau y byddwn yn glynu atynt wrth brosesu unrhyw wybodaeth y byddwn yn ei chasglu amdanoch, neu y byddwch yn ei rhoi i ni. Mae’n cynnwys gwybodaeth a allai ddatgelu pwy ydych chi (“gwybodaeth bersonol”) a gwybodaeth na fyddai’n gwneud hynny. Yng nghyd-destun y gyfraith a’r hysbysiad hwn, mae “prosesu” yn golygu casglu, storio, trosglwyddo neu weithredu fel arall ar wybodaeth.\nMae’r gyfraith yn ei gwneud yn ofynnol i ni ddweud wrthych am eich hawliau a’n rhwymedigaethau tuag atoch chi o safbwynt prosesu a rheoli eich data personol. Rydym yn gwneud hynny nawr, drwy ofyn i chi ddarllen yr wybodaeth a ddarperir yma HYPERLINK “http://www.knowyourprivacyrights.org/”\nPan fyddwch yn creu cyfrif ar ein gwefan, yn prynu cynnyrch neu wasanaeth gennym ni, neu yn cytuno mewn ffordd arall i’n telerau ac amodau, ffurfir contract rhyngom.\nYn ogystal, mae’n bosib y byddwn yn cydgrynhoi’r wybodaeth hon yn gyffredinol gan ei defnyddio i ddarparu gwybodaeth ddosbarth, er enghraifft er mwyn monitro ein perfformiad o safbwynt gwasanaeth penodol rydym yn ei ddarparu. Os byddwn yn ei defnyddio at y pwrpas hwn, ni fydd modd eich adnabod fel unigolyn.\nByddwn yn parhau i brosesu’r wybodaeth hon hyd nes y bydd y contract rhyngom yn dod i ben neu yn cael ei ddiweddu gan un o’r ddau barti o dan delerau’r contract.\nDrwy weithredoedd penodol pan nad oes perthynas gontractiol rhyngom fel arall, er enghraifft pan fyddwch yn pori drwy’n gwefan neu’n gofyn i ni am fwy o wybodaeth am ein busnes, ein cynnyrch a’n gwasanaethau, rydych yn rhoi eich caniatâd i ni brosesu gwybodaeth a all fod yn wybodaeth bersonol.\nAr wahân i lle rydych wedi caniatáu i ni ddefnyddio eich gwybodaeth at ddiben penodol, ni fyddwn yn defnyddio’ch gwybodaeth mewn unrhyw ffordd sy’n golygu y gallech gael eich adnabod. Mae’n bosib y byddwn yn cydgrynhoi’r wybodaeth hon yn gyffredinol gan ei defnyddio i ddarparu gwybodaeth ddosbarth, er enghraifft er mwyn monitro ein perfformiad o safbwynt tudalen benodol ar ein gwefan.\nOs ydych wedi rhoi caniatâd penodol i wneud hynny, o dro i dro mae’n bosib y byddwn yn anfon eich enw a’ch gwybodaeth gyswllt i bartneriaid penodol yr ydym yn eu hystyried yn rai allai ddarparu gwasanaethau neu wasanaethau y byddech o’r farn eu bod yn ddefnyddiol.\nByddwn yn parhau i brosesu eich gwybodaeth ar y sail hon tan i chi dynnu eich caniatâd yn ôl neu y gellir tybio yn rhesymol nad yw’ch caniatâd yn bodoli bellach.\nEr enghraifft, mae’n bosib y byddwn yn prosesu eich data ar y sail hon at ddibenion:\nUnwaith y bydd eich gwybodaeth yn y parth cyhoeddus, does dim rheolaeth gennym ni dros beth allai trydydd parti unigol ei wneud â’r wybodaeth. Nid ydym yn derbyn unrhyw gyfrifoldeb dros eu gweithredoedd ar unrhyw adeg.\nOs yw eich cais yn rhesymol ac nad oes sail gyfreithiol i ni ei chadw, yna yn ôl ein disgresiwn ni, mae’n bosib y byddwn yn cytuno i’ch cais i ddileu gwybodaeth bersonol yr ydych wedi ei phostio. Gallwch wneud cais drwy gysylltu â ni wrexcarnvial@gmail.com\nMae rhyddid i lefaru yn hawl sylfaenol, felly rhaid i ni benderfynu hawl pwy fydd yn cael ei rwystro; eich hawl chi, neu hawl y person wnaeth bostio’r cynnwys wnaeth eich tramgwyddo.\nPan fyddwch yn cytuno i wneud trefniant debyd uniongyrchol, rydych yn rhoi cyfarwyddyd i’ch banc drosglwyddo arian i’n banc ni [enw’r banc]. Nid ydym yn derbyn eich manylion bancio nac yn cadw copi.\nPan fyddwch yn cysylltu â ni ar y ffôn, drwy’r wefan, neu drwy e-bost, byddwn yn casglu’r data rydych wedi ei roi i ni er mwyn i ni ateb gyda’r wybodaeth sydd ei hangen arnoch.\nPan fyddwn yn derbyn cwyn, byddwn yn cofnodi’r holl wybodaeth rydych wedi ei rhoi i ni.\nByddwn yn defnyddio’r wybodaeth honno i ddatrys eich cwyn.\nOs bydd angen i ni, yn rhesymol o ganlyniad i’ch cwyn, gysylltu ag unigolyn arall, mae’n bosib y byddwn yn penderfynu datgelu peth o’r wybodaeth o’ch cwyn wrth yr unigolyn hwnnw. Rydym yn gwneud hyn mor anaml â phosib, ond mater at ein disgresiwn ni yn unig yw a fyddwn yn rhoi gwybodaeth, ac os byddwn, pa wybodaeth fydd honno.\nDefnyddio’r wybodaeth rydym yn ei chasglu drwy systemau awtomatig pan fyddwch yn ymweld â’n gwefan\nDim ond er mwyn ein cynorthwyo i wella’n gwefan yn barhaol a chynnal profiad pori da ar gyfer ein hymwelwyr y byddwn yn defnyddio cwcis.\nRydym yn defnyddio cwcis perfformiad sy’n ein galluogi i gyfri ymweliadau a ffynonellau traffig fel y gallwn fesur a gwella perfformiad ein safle. Maent yn ein helpu i wybod pa dudalennau yw’r mwyaf a’r lleiaf poblogaidd a gweld sut mae ymwelwyr yn symud o amgylch y safle.\nRydym yn defnyddio cwcis Google Analytics i grynhoi ystadegau ymwelwyr, fel faint o bobl sydd wedi ymweld â’n gwefan, pa fath o dechnoleg neu ddyfais maent yn ei ddefnyddio, sydd o gymorth i ni nodi pryd nad yw’n gwefan yn gweithio fel y dylai ar unrhyw ddyfais), faint o amser mae ymwelwyr yn ei dreulio ar ein gwefan a pha dudalennau maent yn ymweld â nhw.\nMae amrywiol gwcis hefyd yn gysylltiedig â sianeli cyfryngau cymdeithasol sy’n eich galluogi i rannu cynnwys gyda’ch cysylltiadau.\nNodwch y gallech sylwi ar rai cwcis nad ydynt yn gysylltiedig â ni wrth i chi ymweld â’n gwefan. Pan fyddwch yn ymweld â thudalen sydd â chynnwys wedi’i fewnblannu, er enghraifft YouTube, mae’n bosib y bydd cwcis o’r gwefannau hyn yn cael eu cyflwyno i chi. Nid ydym yn rheoli’r broses o ledaenu’r cwcis hyn. Gwiriwch y wefan trydydd parti am fwy o wybodaeth am y rhain.\nDylai’ch porwr gwe eich galluogi i ddileu unrhyw rai o’ch dewis. Dylai hefyd ganiatáu i chi atal neu gyfyngu ar eu defnydd.\n5 i gofnodi llinyn sgwrs yn ystod sgwrs fyw gyda’n tîm cymorth\nNi fydd y safle yn defnyddio cwcis i ddefnyddio gwybodaeth adnabyddadwy personol amdanoch. Fodd bynnag, os hoffech gyfyngu ar, neu atal cwcis sydd wedi eu gosod gan y wefan hon neu unrhyw wefan arall, gallwch wneud hyn drwy’r gosodiadau ar eich porwr. Gallwch ddarganfod mwy am wneud hyn drwy ddarllen www.youronlinechoicers.eu a http://allaboutcookies.org/manage-cookies/\nOs ydym yn gwybod amdanoch o ymweliadau blaenorol o’i gyfuno â gwybodaeth arall, gallai’r data o bosib gael ei ddefnyddio i’ch adnabod yn bersonol, hyd yn oed os nad ydych wedi mewngofnodi i’n gwefan.\nEr nad ydym yn datgelu eich gwybodaeth bersonol i unrhyw drydydd parti (ac eithrio fel y nodir yn yr hysbysiad hwn), byddwn weithiau yn derbyn data sydd wedi ei wneud yn anuniongyrchol o’ch gwybodaeth bersonol gan unrhyw drydydd parti yr ydym yn defnyddio ei wasanaethau.\nMae’n bosib y bydd data yn cael ei brosesu y tu allan i’r Undeb Ewropeaidd\nMae’n bosib y byddwn hefyd yn defnyddio gwasanaethau wedi eu hallanoli mewn gwledydd y tu allan i’r Undeb Ewropeaidd o dro i dro mewn agweddau eraill o’n busnes.\nFelly gallai data a gafwyd y tu mewn i’r DU neu unrhyw wlad arall gael ei brosesu y tu allan i’r Undeb Ewropeaidd.\n2 Ar ôl derbyn y cais, byddwn yn dweud wrthych pryd rydym yn disgwyl darparu’r wybodaeth i chi, ac a oes angen unrhyw ffi arnom am ei ddarparu.\nGall hyn gyfyngu’r gwasanaeth y gallwn ei ddarparu i chi. Ni chaiff gwybodaeth Dan Gontract a Thrafodion Ariannol eu dileu gan eu bod yn angenrheidiol o dan gyfraith y DU ar gyfer archwilio a chyfrifo.\nPan fydd gwybodaeth yn cael ei drosglwyddo rhyngom, gallwch wirio bod hynny yn cael ei wneud gan ddefnyddio SSL drwy edrych am symbol clo wedi’i gau neu nod ymddiriedaeth ym mar URL eich porwr neu eich bar offer.\n1. Os nad ydych yn hapus gyda’n polisi preifatrwydd neu os oes gennych gwyn dylech roi gwybod i ni drwy e-bost. Ein cyfeiriad e-bost yw wrexcarnival@gmail.com\n3 Os ydych yn anfodlon mewn unrhyw ffordd am sut rydym yn prosesu eich gwybodaeth bersonol, mae gennych hawl i gyflwyno cwyn i Swyddfa’r Comisiynydd Gwybodaeth. Gellir gwneud hyn yma: https://ico.org.uk/concerns/\n1 i ddarparu’r gwasanaethau rydych wedi holi amdanynt i chi;\n2 i gydymffurfio gyda chyfreithiau eraill, gan gynnwys am y cyfnod sy’n ofynnol yn ôl ein hawdurdodau trethi;\nMae’n bosib y byddwn yn diweddaru’r hysbysiad preifatrwydd hwn o dro i dro pan fydd hynny’n angenrheidiol. Mae’r telerau sy’n berthnasol i chi wedi eu postio yma ar ein gwefan ar y diwrnod yr ydych yn defnyddio’n gwefan. Rydym yn eich cynghori i argraffu copi ar gyfer eich cofnodion.